Ferry இயந்திரத்தில் கயிறு மாட்டிக் கொண்டது ; 140 பயணிகள் ஐந்து மணி நேரமாக சிக்கித் தவிப்பு

லங்காவியிலிருந்து குவாலா பெர்லீஸ் நோக்கி பயணமான Ferry பயணப் படகின் இயந்திரத்தில் கயிறு மாட்டிக் கொண்டதால், 140 பயணிகளும், பணியாளர்களும் சுமார் ஐந்து மணி நேரம் சிக்கித் தவித்தனர்.

அச்சம்பவம் நேற்றிரவு மணி எட்டு வாக்கில் நிகழ்ந்தது.

அதனால், குவாலா பெர்லீசிலிருந்து தென்மேற்கும் பகுதியில், சுமார் 2.5 கடல் மைல் தொலைவில் அந்த Ferry தரை தரைதட்டியதாக, மலேசிய கடற்படை அமலாக்க நிறுவனம் தெரிவித்தது.

Ferry-யை பழுது பார்க்கும் பணிகளை கண்காணிக்க மலேசிய கடற்படை அமலாக்க நிறுவனத்தின் கப்பல் ஒன்று உடனடியாக சம்பவ இடத்திற்கு அனுபப்பட்டதாகவும் அது தெரிவித்தது.

பழுது பார்க்கும் பணிகள் நிறைவடைந்ததும், நள்ளிரவு மணி 12.20 வாக்கில் கப்பல் பயணிகள் அனைவரும் பாதுகாப்பாக குவாலா பெர்லீஸ் துறைமுகம் வந்தடைந்தனர்.

லங்காவியிலிருந்து புறப்பட்ட Ferry குவாலா பெர்லீஸ் துறைமுகத்தை வந்தடைய இன்னும் 0.9 கிலோமீட்டர் தூரம் மட்டுமே எஞ்சியிருந்த சமயத்தில் அது தரைதட்டியதாக, Konsortium Ferry Line Ventures நிறுவனத்தின் மனிதவள மற்றும் நடவடிக்கை பிரிவு அதிகாரி கேப்டன் பஹாரின் பஹாரோம் தெரிவித்தார்.

நீரில் மிதந்து வந்த கயிறு ஒன்று, Ferry-யின் இயந்திரத்தில் சிக்கி இருக்கலாம் என நம்பப்படுவதால், பயணம் தடைப்பட்டு தமதமானதாகவும் அவர் சொன்னார்.

 Tags
140 passengers

five hours

in ferry engine

Rope caught

stranded for


இணைய மோசடி கும்பலிடம் PTPTN, மித்ரா நிதி உட்பட RM17,200 பறிகொடுத்த இந்திய மாணவி

கோலாலம்பூர், அக் 11 – மருத்துவ கல்வியை மேற்கொள்ளவிருந்த ஈப்போவைச் சேர்ந்த இந்திய மாணவி ஒருவர் இணைய மோசடி கும்பலிடம் அரசாங்கம் வழங்கிய PTPTN கடனுதவி தொகை, மித்ராவிலிருந்து கிடைக்கப்பெற்ற 2,000 ரிங்கிட் உதவித் தொகை உட்பட 17,200 ரிங்கிட்டை இழந்துள்ளார்.

இது தொடர்பாக அந்த மாணவி போலீசில் புகார் செய்ததைத் தொடர்ந்து, போலிஸ் விசாரணையை தொடங்கியுள்ளனர்.

கடந்த வாரம் எனக்கு வந்த ஒரு தொலைபேசி அழைப்பில், அடையாளம் தெரியாத நபர் ஒருவர் தமக்கு வந்துள்ள பொட்டலத்தை பெற்றுச் செல்லும்படி கேட்டுக்கொண்டார். தமக்கு எவரும் பொட்டலம் வாய்ப்பு இல்லை என்று கூறி அந்த அழைப்பை துண்டித்துவிட்டேன்.

அதன் பின்னர் வந்த அடுத்த அழைப்பில் ஒரு நபர் தம்மை போலீஸ் உயர் அதிகாரி என்று கூறிக்கொண்டதோடு தமக்கு வந்த பொட்டலத்தில் போதைப் பொருள் இருப்பதால் விரைவில் நடவடிக்கை எடுக்கப்படலாம் என்று மிரட்டினார். அதிர்ச்சியில் இருந்தாலும், அப்போதும் கூட அந்த அழைப்பை நான் துண்டித்து விட்ட்டேன்.

இந்த நிலையில் தன்னை மீண்டும் தொடர்பு கொண்ட அந்த நபர் குறிப்பிட்ட பணத்தை செலுத்தினால் இப்பிரச்னையிலிருந்து விடுபடலாம் என கூறினார்.

வேறு வழியின்றி அவர் கொடுத்த வங்கி கணக்கிற்கு எனது சேமிப்பிலிந்து PTPTN கல்வி தொகை , அண்மையில் மித்ரா வழங்கிய 2,000 ரிங்கிட் மற்றும் வீட்டில் நான் சேமித்து வைத்திருந்த நகைகளை அடகு வைத்து மொத்தம் 17,200 ரிங்கிட்டை அவர்கள் கூறிய வங்கிக் கணக்கிற்கு அனுப்பிவைத்தாக கிளந்தானில் மருத்துவ கல்வியை மேற்கொண்ட அந்த மாணவி கூறியிருக்கிறார்.

தாம் தனியார் பல்கலைககழகத்தில் மருத்துவ கல்வியை தொடர்வதற்கு திட்டமிட்டிருந்த வேளையில் திடிரென பணத்தை மோசடி பேர்வழிகளிடம் இழந்ததால் பெரும் வேதனைக்கு உள்ளாகியுள்ள அந்த மாணவியின் நிலையை அறிந்து கிந்தா விளையாட்டு மற்றும் கலச்சார சமூக நல சங்கத்தின் தலைவர் பி.யுவராஜன் அவரது இல்லத்திற்கு நேரில் சென்று அம்மாணவிக்கு ஆறுதல் கூறியதோடு மருத்துவ கல்வியை தொடர முன்பதிவு கட்டணமாக 1,500 ரிங்கிட்டை வழங்கியுள்ளார்.

 Tags
200 ringgit including PTPTN

extorted 17

from cyber fraud gang

indian student

Mitra's fund


Pink Whatsapp செயலியை பதிவிறக்கம் செய்யாதீர்கள், ஆபத்து காத்திருக்கிறது ; MCMC எச்சரிக்கை

Pink Whatsapp செயலியை பதிவிறக்கம் செய்ய வேண்டாம் என பொதுமக்கள் அறிவுறுத்தப்படுகின்றனர். அதன் வாயிலாக, கைப்பேசி தரவுகளை எளிதாக ஊடுருவ முடியுமென MCMC – தொடர்பு பல்லூடக ஆணையம் எச்சரிக்கை விடுத்துள்ளது.

தற்பொழுது சாதாரணமாக நாம் பயன்படுத்தும் Whatsapp செயலியைக் காட்டிலும், பெரிய கோப்புகளை அந்த Pink Whatsapp செயலியில் அனுப்ப முடியும். அதனால், நமது விவேக கைப்பேசியிலுள்ள, புகைப்படங்கள், குறுச்செய்திகள், தனிநபர் விவரங்கள் ஆகியவற்றை மிக எளிதாக களவாட அல்லது ஊடுருவ முடியும்.

அதனால், மிகவும் கடுமையான தரவு பாதுகாப்பு நெருக்கடிக்கு அது வழிகோலுமென MCMC கூறியுள்ளது.

அதனால், அந்த புதிய செயலியை பயன்படுத்த ஊக்குவிக்கும் செய்திகள் அல்லது இணைப்புகளை புறக்கணிக்குமாறும், பதிவிறக்கம் செய்ய வேண்டாம் எனவும் பொதுமக்கள் கேட்டுக் கொள்ளப்படுகின்றனர்.

 Tags
Jangan muat

Pink WhatsApp

SKMM

turun aplikasi


போலி துப்பாக்கியைப் பயன்படுத்தி கொள்ளையிட்ட முன்னாள் கைதி பிடிபட்டான்

சிலாங்கூர், பெட்டாலிங் ஜெயாவில், போலி துப்பாக்கியை பயன்படுத்தி, கடந்த ஒரு மாதமாக, பல்நோக்கு கடைகளை கொள்ளையிட்டு வந்த முன்னாள் கைதி ஒருவன் பிடிபட்டான்.

இம்மாதம் இரண்டாம் தேதி, தலைநகரில் போலீசார் மேற்கொண்ட சோதனையின் போது அவன் கைது செய்யப்பட்டதாக, பெட்டாலிங் ஜெயா மாவட்ட போலீஸ் தலைவர் அசிஸ்டன் கமிஸ்னர் முஹமட் பாக்ரூடின் அப்துல் ஹமிட் தெரிவித்தார்.

அந்த சோதனையின் போது, Yamaha ரக மோட்டார் சைக்கிள் ஒன்றும், சில அடையாள அட்டைகளும், வாகனமோட்டும் உரிமங்களும், பணபட்டுவாடா அட்டைகளும் பறிமுதல் செய்யப்பட்டன.

அதே சமயம், கொள்ளையிட பயன்படுத்தப்பட்டதாக நம்மப்படும் போலி துப்பாக்கி ஒன்றையும் போலீசார் கைப்பற்றினர்.

கொள்ளையிட்ட குற்றத்திற்காக சிறைத் தண்டனை முடிந்து கடந்த ஜனவரியில் தான் அவ்வாடவன் விடுதலை செய்யப்பட்டான் என்பது தொடக்க கட்ட விசாரணையில் தெரிய வந்துள்ளது.

 Tags
bandits armed

Ex-convict

with air pistols


போர்ட் கிள்ளான் கடல்  பெருக்கு  ஏற்பட்டபோதிலும் மழை பெய்யாத காரணத்தினால்  திடீர் வெள்ளம் ஏற்படவில்லை

போர்ட் கிள்ளான், அக் 2 – போர்ட் கிள்ளானில் கடல் பகுதியில் நேற்று காலை நீர் பெருக்கு ஏற்பட்ட போதிலும் மழை பெய்யாத காரணத்தினால் திடீர் வெள்ளம் ஏற்படவில்லை. நேற்று காலை 7.30 மணியளவில் Bagan Hailam சாலைவரை நீர் பெருக்கு ஏற்பட்டதாகவும் குடியிருப்பு வாசிகள் எவரும் பாதிக்கப்படவில்லையென கிள்ளான் நகரான்மைக் கழகத்தின் துணைத் தலைவர் Ahmad Zainuddin தெரிவித்தார். நேற்று கால மணி 6.31 அளவில் நீர்மட்டம் 5.7 மீட்டராக இருந்தது. எனினும் சம்பந்தப்பட்ட பகுதிகளில் மழை பெய்யவில்லை என்பதால் வெள்ள பேரிடர் ஏற்படுவது தவிர்க்கப்பட்டது. போர்ட் கிள்ளான் தென் துறைமுக முனையத்தில் Jalan Syabandar பகுதியிலும் 5.7 மீட்டருக்கு நீர் மட்டம் உயர்ந்ததாக கிள்ளான் நகரான்மைக் கழகத்தின் உடனடி நடவடிக்கை பணிக்குழு கண்டறிந்ததாக Ahmad Zainuddin கூறினார்.

 Tags
High tide passes in Port Klang

without incident


Mozambique , Malawi-யில்  Freddy  புயல்   100க்கும் மேற்பட்டோர்   மரணம்

பிளன் டையர், மார்ச் 14 – Mozambique மற்றும் Malawi யில் Freddy புயல் வீசியதைத் தொடர்ந்து 100 க்கும் மேற்பட்ட மக்கள் மாண்டதோடு பலர் காயம் அடைந்தனர். ஆப்பிரிக்காவின் தென்பகுதியியிலுள்ள அந்த இரண்டு நாடுகளும் ஒரே வாரத்தில் இரண்டவாது முறையாக புயலினால் மிகவும மோசமாக பாதிக்கப்பட்டுள்ளதாக கூறப்பட்டது. Freddy புயல் மிகவும் சக்தி வாய்ந்த ஒன்றாக கருதப்படுவதால் அதன் பாதிப்பு மிகவும் மோசமாக இருக்கலாம் என தெரிகிறது. Mozambique-கில் பல கட்டிடங்களில் கூரைகள் பறந்தன. இப்போது அந்த புயல் மலாவியையும் தாக்கத் தொடங்கியதோடு அந்த தீவில் பெய்த கடுமையான மழையினால் நிலச்சரிவும் ஏற்பட்டன. அந்த இரு நாடுகளிலும் பல இடங்களில் தொடர்புகளும் துண்டிக்கப்பட்டுள்ளன.

 Tags
100 people killed

and Malawi

Mozambique

Storm more than


டத்தோ மாலேக் & அரசியல்வாதி ஜாமினில் விடுவிப்பு; மற்றொரு தொழிலதிபருக்கு நாளை ஜாமின்

கோலாலம்பூர், ஜூலை 26 – டத்தோ மாலேக் எனப்படும் Abdul Malik Dasthigeer இன்று ஜாமினில் விடுவிக்கப்பட்டார்.

தொழிலதிபரான அவர் நேற்று அதிகாலையில் சட்டவிரோத பண பரிமாற்றம் மற்றும் 2001ஆண்டின் அம்லா சட்டத்தின் கீழ் கைது செய்யப்பட்டிருந்தார்.

அவருடன் இன்று விசாரணைக்கு அழைக்கப்பட்டிருந்த நெகிரி செம்பிலானைச் சேர்ந்த அரசியல்வாதி ஒருவரும் இன்று ஜாமினில் விடுவிக்கப்பட்டுள்ளார்.

இன்று நண்பகலில் அவர் விடுவிக்கப்பட்டதாக மலேசிய ஊழல் தடுப்பு ஆணையத்தின் தகவலை மேற்கோள் காட்டி மலேசியா கினி இணையத் தள பதிவேடு தகவல் வெளியிட்டது.

இந்நிலையில், கைதாகி விசாரிக்கப்பட்டு வரும் மற்றுமொரு தொழிலதிபர் நாளை ஜாமினின் விடுவிக்கப்படுவார் என்றும் கூறப்பட்டுள்ளது.

இவர் அண்மையில் பிரதமர் அன்வாரி இப்ராமின் சுயசரிதை படத்தை வெளியிட்டவர் என்பது குறிப்பிடத்தக்கது.

 Tags
Datuk Malek released

on bail


விஷ காளான்களை சாப்பிட்டதால், உடல் உபாதைகளுக்கு இலக்கான குடும்பம்

பெட்டாலிங் ஜெயா, ஜூலை 14 – விஷம் என நம்பப்படும் வறுத்த காளான்களை சாப்பிட்ட தனது குடும்ப உறுப்பினர்கள் அனைவரும், வாந்திபேதிக்கு இலக்கானதை கண்டு பெண் ஒருவர் அதிர்ச்சியடைந்தார்.

வீட்டிற்கு அருகிலிருந்து கணவன் பறித்து வந்த காளான்களை அந்த பெண் சுத்தம் செய்து சமைத்ததாக தமது டிக் டொக் பதிவில் குறிப்பிட்டுள்ளார்.

பார்ப்பதற்கு சாதாரண காளான்களை போல அவை இருந்தாலும், அதன் வடிவமைப்பு சற்று மாறுபட்டிருந்ததோடு, சமைத்தவுடன் அது பச்சை நிறமாக மாறிபோனது.

எனினும், சுவையாக இருந்ததால் அதனை அவர் அவ்வளவாக அவர் பொருட்படுத்தவில்லை.

உண்டு முடித்தவும், அப்பெண்ணும் அவரது குடும்பத்தாரும் உடல் உபாதைகளுக்கு இலக்கானதோடு, மிகவும் பலவீனமாக காணப்படவே, அந்த காளான்கள் விஷத் தன்மை கொண்டவை என்பதை அவர் இணையம் வாயிலாக அறிந்து கொண்டுள்ளார்.

உடனடியாக மருத்துவமனைக்கு சென்ற அவர்களின் நிலை தற்போது சீராக உள்ளது.

இந்நிலையில், அவரது நிலை குறித்து, இணையவாசிகள் பலர் தொடர்ந்து வருத்தத்தையும், ஆறுதல்களையும் பதிவிட்டு வருகின்றனர்.

அதே சமயம், சொந்தமாக பறிக்கும் காளான்களை உண்ணும் போது கூடுதல் கவனமாக இருக்குமாறும் பலர் அறிவுறுத்தியுள்ளனர்.

இதனிடையே, காளான்களை பறிக்கும் போது, பூச்சுகள் இருந்தால் அவை உண்பதற்கு பாதுகாப்பானவை எனவும் சிலர் பதிவிட்டுள்ளனர்.

இதுவரை அந்த பதிவையும் காணொளியையும் இரண்டு லட்சத்துக்கும் அதிகமானோர் பார்வையிட்டுள்ளனர் என்பது குறிப்பிடத்தக்கது.

 Tags
Muntah-muntah gara-gara

termakan cendawan beracun


ஜூனியர்  ஆசிய கிண்ண ‘ஹாக்கிப் போட்டி அரையிறுதி  ஆட்டத்திற்கு மலேசியா தேர்வு

டாக்கா, மே 26 – Oman னில் நடைபெற்றுவரும் ஜூனியர் ஆசிய கிண்ண ஹாக்கிப் போட்டியில் வங்காளதேச குழுவை 5 -1 என்ற கோல் கணக்கில் வீழ்த்தியதன் மூலம் மலேசிய அணி அரையிறுதி ஆட்டத்திற்கு தகுதி பெற்றது. இந்த ஆட்டத்தில் மலேசியாவுக்கு மூன்று வெற்றி கோல்களை முன்னணி ஆட்டக்காரர் Shahmie Irfan Suhaimi அடித்தார். மலேசியாவுக்கான நான்காவது கோலை Daniel Suzaini யும் Mohamad Syamim Naim Abdul Hamid ட்டும் அடித்தனர்.

 Tags
after beating

Asia Cup

Bangladesh 5-1

Junior

malaysia

reach

semi-final


பச்சையாக பரிமாறப்பட்ட மீன்  உயிர் பெற்று சாப்ஸ்டிக் குச்சியை கடித்தது

தொக்யோ, பிப் 15 – ஜப்பானில் உணவகமொன்றில், பச்சையாக பரிமாறப்பட்ட மீன் ஒன்று உயிருடன் இருந்ததைக் கண்டு அதிர்ச்சிக்குள்ளாகினார் வாடிக்கையாளர் .

மீனுக்கு அருகில் Chopstick குச்சியை எடுத்து சென்றபோது, அம்மீன் அகல தனது வாயைத் திறந்து அக்குச்சியைக் கடிக்கும் காணொளி ஒன்று , சமூக வலைத்தளத்தில் பகிரப்பட்டு பலரை ஆச்சரியப்பட வைத்திருக்கின்றது.

பிப்ரவரி 13-ஆம் தேதி, ‘Oddly Satisfying’ எனும் இன்ஸ்தாகிராம் பக்கத்தில் பகிரப்பட்ட அந்த காணொளி 34 லட்சத்துக்கும் அதிகமான பார்வைகளைக் கடந்திருக்கின்றது.

இவ்வேளையில், அந்த காணொளியில் காண்பிக்கப்படும் சம்பவத்தை நம்புவதற்கு மிக கடினமாக இருந்தாலும், இப்படியா ஓர் உணவை உண்பது , இது மிகவும் ஆபத்தானது என சமூக வலைத்தளவாசிகள் கருத்துகளை பதிவிட்டுள்ளனர்.

 Tags
at Japanese Restaurant

bites Chopstick

comes alive on the plate

Raw fish served


சூடனிலிருந்து  வெளியேறிய  மலேசியர்கள் இன்று  தாயகம் திரும்புவர்

புத்ரா ஜெயா, ஏப் 27 – உள்நாட்டு கலவரத்தினால் சூடான் தலைநகர் Khartoum மிலிருந்து பாதுகாப்புடன் வெளியேற்றப்பட்டு சவுதி அரேபியா சென்றடைந்த 30 மலேசியர்கள் நாளை மலேசியா திரும்புவார்கள். இதர 22 நாடுகளுச் சேர்ந்த பிரஜைகளுடன் மலேசியர்கள் இன்று அதிகாலை ஜெட்டாவிலுள்ள மன்னர் பைசால் கடற்படைத் தளம் சென்றடைந்ததாக வெளியுறவு அமைச்சர் Zamry Abdul Kadir தெரிவித்தார். நாளை மாலை மணி 3.55 அளவில் மலேசியர்கள் கோலாலம்பூர் வந்தடைவார்கள் என இன்று வெளியுறவு அமைச்சில் நடைபெற்ற செய்தியாளர் கூட்டத்தில் Zamry தெரிவித்தார். சூடானில் துணை ராணுப படைகளால் கட்டாயமாக எடுத்துக் கொள்ளப்பட்ட பெட்ரோனாஸ் வளாகம் தற்போது கண்காணிப்பு மையமாக பயன்படுத்தப்படுவதாக Zamry கூறினார். சூடானின் ஆளும் ராணுவ அரசாங்கத்தின் தலைவர் Abdel Fattah Al Burhan னுக்கு விசுவாசமான படைகளுக்கும் துணை ராணுவ படைப் பிரிவுக்கு தலைமையேற்றுள்ள Mohamad Hamdan Daglo வுக்கு விசுவாசமான தரப்பினருகிடையே ஏப்ரல் 15ஆம் தேதி Sudan தலைநகர் Khartoum மற்றும் இதர பகுதிகளில் கலவரங்கள் மூண்டன.

 Tags
from Sudan

home tomorrow

Malaysians evacuated

set to return


பள்ளி பஸ் நடத்துனர்களை தரை பொது  போக்குவரத்துத்துறை இன்று சந்திக்கும்

கோலாலம்பூர், ஜன 3 – பள்ளி பஸ் நடத்துனர்கள் சங்கம் எழுப்பியுள்ள பல்வேறு விவகாரங்கள் குறித்து இன்று Apad எனப்படும் தரை பொது போக்குவரத்து நிறுவனம் சந்திப்பு நடத்தும் என போக்குவரத்து அமைச்சர் Anthony Loke உறுதிப்படுத்தியிருக்கிறார். தாங்கள் எதிர்நோக்கியுள்ள பள்ளி பஸ் கட்டண உயர்வு, பஸ் ஓட்டுனர்கள் பற்றாக்குறை மற்றும் பள்ளி பஸ்கள் பற்றாக்குறை போன்ற அம்சங்கள் குறித்து தரை பொது போக்குவரத்து நிறுவனத்துடன் பேச்சு நடத்துவதற்கு தயாராய் இருப்பதாக இதற்கு முன் மலேசிய பள்ளி பஸ் நடத்துனர்கள் சங்கத்தின் சம்மேளனத் தலைவர் Amali Munif Rahmat –  ட்டும் கூறியிருந்தார். பள்ளிப் பிள்ளைகளுக்கு சேவைகளை வழங்குவதற்கும் தொடர்ந்து வர்த்தகத்தில் நிலைத்திருப்பதை உதவுவதற்கும் பள்ளி பஸ் கட்டணங்களுக்கு உதவி வழங்கும்படி பள்ளி பஸ் நடத்துனர்களில் சிலர் அரசாங்கத்திற்கு கோரிக்கை விடுத்துள்ளனர்.

 Tags
Apad

Jan 3

meet

operators

says Loke

school bus


விமானத்தில் நோய்வாய்ப்பட்ட பெண்ணைக் காப்பாற்ற உதவிக்கரம் நீட்டினார் சரவாக் துணையமைச்சர்

சிபு, செப்டம்பர் 7 – விமான பயணத்தின் போது திடீரென உடல்நலம் பாதிக்கப்பட்ட பெண் ஒருவருக்கு, சரவாக் மாநில கல்வி, புத்தாக்க மற்றும் திறன் மேம்பாட்டு துணையமைச்சரும், இருதய நோய் நிபுணருமான டாக்டர் அனுவார் ரபே, அவசர சிகிச்சை வழங்கிய சம்பவம், பரவலாக கவனத்தை ஈர்த்துள்ளது.

நங்கா சட்டமன்ற உறுப்பினரும், PBB – பெசாகா பூமிபுத்ரா பெர்சத்து கட்சியின் துணைத் தலைவருமான அனுவார், நேற்று, கூச்சிங்கிலிருந்து, மாஸ்சின் MH2521 விமானம் வாயிலாக கோலாலம்பூர் பயணமான போது அச்சம்பவம் நிகழ்ந்தது.

நடு வானில், விமானத்தில் மருத்துவர் யாரேனும் உள்ளனரா என கேட்டு விமான பணிப்பெண் ஒருவர் செய்த அறிவிப்பை ஏற்று உடனடியாக உதவிக்கரம் நீட்டினார் அவர்.

“ஆஸ்துமான காரணமாக மூச்சு திணறலுக்கு இலக்கான பெண் ஒருவருக்கு, இன்ஹேலர் அல்லது நெபுலைசர் கருவி தேவைப்பட்டது. அதிர்ஷ்டவடமாக அவ்விமானத்தில் பயணித்த மற்றொரு பயணியிடம் இன்ஹேலர் இருந்தது” என அனுவார் தமது முகநூலில் பதிவிட்டுள்ளார்.

ஹென்ஹேலர் பயன்படுத்திய பின்னரும் மூச்சு விடுவதில் அந்த பெண்ணுக்கு சிரமம் இருந்தது. எனினும், மாஸ் விமானத்தில் இருந்த, மருத்துவ அவசர பொருட்களில் வைக்கப்பட்டிருந்த நெபுலைசரைப் பயன்படுத்தி பின்னர் அவரது நிலைமை சரி செய்யப்பட்டது.

விமானத்தில், அதுபோன்ற மருத்துவ உதவிச் சாதங்களை வைத்திருக்கும் மாஸ் நிர்வாகத்தையும், அனுவார் அந்த பதிவில் பாராட்டியுள்ளார்.

அந்த பதிவு வைரலாகியுள்ளதோடு, இணையவாசிகள் தொடர்ந்து அனுவாரை பாராட்டி கருத்துகளை பதிவிட்டு வருகின்றனர்.

 Tags
Flight

rescue

Sarawak deputy minister

sick woman


மாநில தேர்தலுக்கு  வேலை செய்வதற்கு அன்வார் அழைப்பு  – மஸ்லீ விளக்கம்

கோலாலம்பூர், ஜன 9 – தாம் மீண்டும் அரசாங்கத்தில் அமைச்சராக நியமிக்கப்படலாம் என்று வெளியான தகவலை முன்னாள் கல்வி அமைச்சரான Maszlee Malek (மஸ்லி மாலேக் ) மறுத்தார். உங்களது விடுமுறை முடிந்துவிட்டது. தயாராய் இருங்கள் என்று பிரதமர் கூறியிருந்ததை தமது முகநூலில் பதிவிட்டிருந்ததாகவும் இதனை வைத்து தாம் அமைச்சராக நியமிக்கப்படலாம் என சிலர் ஆருடம் வெளியிட்டிருப்பதாக மஸ்லீ சுட்டிக்காட்டினார். எதிர்பார்ப்பை தெரிவித்த அனைவருக்கும் எனது நன்றிகள். அதே வேளையில் தமது முகநூலில் அரசாங்க பதவி குறித்து எதனையும் தெரிவிக்கவில்லையென்றும் மஸ்லீ கூறினார். இவ்வாண்டு தேர்தல் வருவதால் பி.கே.ஆர் மற்றும் பக்காத்தான் ஹராப்பானுக்கு வேலை செய்வதற்கு தயாராவீர் என்ற நோக்கத்தில்தான் அன்வார் தமக்கு அறைகூவல் விடுத்திருக்கலாம் என அவர் தெரிவித்தார்.

 Tags
anwar

Call

elections

Maszlee

state

work


அவதூறு பரப்பிய நபருக்கு எதிராக  தேவஸ்தானம்  போலீசில் புகார் –  டான்ஸ்ரீ நடராஜா

கோலாலம்பூர், ஜன 25 – பத்துமலை தைப்பூசத்திற்கான ஏற்பாடுகளை கோலாலம்பூர் ஸ்ரீ மாரியம்மன் தேவஸ்தானம் மும்முரமாக செய்து வரும் இவ்வேளையில் தேவஸ்தானத்திற்கு எதிராக பொய்யான அவதூறுகளை பரப்பிய ரவிந்திர குருக்கள் என்ற நபர் மீது போலீசில் புகார் செய்யப்பட்டுள்ளது.

முழுக்க முழுக்க உண்மைக்கு புறம்பான பொய்யான தவல்களை காணொளி வாயிலாக வெளியிட்டுள்ள அந்த குருக்களுக்கு எதிராக அவதூறு வழக்கு தொடுக்கப்படும் என்று தேவஸ்தானத்தின் தலைவர் டான்ஸ்ரீ நடராஜா தெரிவித்துள்ளார்.

தெரிந்து பேசவேண்டும், தெளிவாக பேசவேண்டும், ஆனால் பொய் பேசுவது ஒரு குருக்களுக்கு அழகில்லை. பால் குடம் எடுத்து வந்தால் 5 ரிங்கிட்டும் , காவடிக்கு 10 ரிங்கிட்டும் விதிக்கப்படுகிறது . இது தவிர வேறு பணம் எதுவும் தேவஸ்தானம் வசூலிப்பதில்லை என்று நடராஜா தெரிவித்தார்.

 Tags
complaint

defamer

Devasthanam

police

Tan Sri Nataraja


சுலு சுல்தான்  வாரிசுதாரர்களுக்கு எதிராக  அரசாங்கம்  போலீசில்  புகார் செய்துள்ளது

புத்ரா ஜெயா, மே 26 – தங்களை சுலு சுல்தான் வாரிசுதாரர்கள் என சொந்தமாக பிரகடன்படுத்திக் கொண்டு புத்ரா ஜெயாவுக்கு எதிராக கோரிக்கைகளை எழுப்பிவரும் தரப்பினருக்கு எதிராக பிரதமர் துறையின் சட்ட விவகாரப் பிரிவு போலீசில் புகார் செய்துள்ளது. கடந்த 2019 ஆம் ஆண்டு July மாதத்தில் 32 பில்லியன் அமெரிக்கா டாலர் அல்லது 148 பில்லியன் ரிங்கிட்டை நடுவர் மன்றத்தின் மூலம் புத்ரா ஜெயாவுக்கு எதிராக சுலு சுல்தான் வாரிசுதாரர்கள் என கூறிக்கொண்ட தரப்பு கோரிக்கை விடுத்ததைத் தொடர்ந்து அரசாங்கம் இந்த போலீஸ் புகாரை செய்துள்ளது. அவர்களது கோரிக்கை தேசிய பாதுகாப்புக்கு மிரட்டலாக இருப்பதோடு பொருளாதாரத்தை கீழறுப்பு செய்யும் நடவடிக்கையாக இருப்பதாக பிரதமர் துறையின் சட்ட விவகாரப் பிரிவு வெளியிட்ட அறிக்கையில் தெரிவித்துள்ளது.

 Tags
against Sulu

claimants

Govt lodges

police report


முஹிடின் யாசின் பிரதமராக இருந்த காலத்தில்தான்  மலேசியாவின்  பிரச்சனைகள்  தோன்றின – டாக்டர் ராமசாமி

கோலாலம்பூர், ஜூன் 30 – பிரதமர் அன்வார் இப்ராஹிமின் நிர்வாகத்தை முஹிடின் யாசின் கண்ணை மூடிக்கொண்டு குறைகூறக்கூடாது. பெரிக்காத்தான் நேசனல் கூட்டணி தலைவராக இருந்தபோதுதான் இப்போதையை அரசாங்கத்தின் நிலைத்தன்மையற்ற சூழ்நிலைக்கான பெரும்பாலான அம்சங்கள் தொடங்கியதாக பினாங்கு இடைக்கால அரசாங்கத்தின் துணை முதலமைச்சரான டாக்டர் பி.ராமசாமி தெரிவித்திருக்கிறார். ஒற்றுமை அரசாங்கம் எதிர்நோக்கும் பிரச்னைகளுக்கு அன்வார் தலைமைத்துவம் காரணம் இல்லை. மாறாக இதற்கு முந்தைய பெரிக்காத்தான் மற்றும் தேசிய முன்னணியின் இரண்டு அரசாங்கங்கள்தான் காரணம் என அவர் சுட்டிக்காட்டினார்.

ஒற்றுமை அரசாங்கம் நம்பிக்கையற்ற மற்றும் ஒரு இலக்கை கொண்டிருக்காமல் இருப்பதோடு ரிங்கிட் நாணபத்தின் மதிப்பு குறைந்து வருவதற்கான காரணத்திற்கு பதில் கூற முடியாமலும் பொருளாதாரம் மற்றும் B 40 சமூகத்தினரின் கவலையான பிரச்சனைகளுக்கும் தீர்வு காண முடியாமலும் இருப்பதாக முஹிடின் அண்மையில் கூறியிருந்தது குறித்து பதில் அளித்தபோது ராமசாமி இத்தகவலை வெளியிட்டார். நாட்டின் பொருளாதார மற்றும் நிதி பிரச்சனைகளை அன்வார் தீர்க்க முடியாமல் இருக்கிறார் என்பதாக தாம் நினைக்கவில்லை என்றும் அவர் சில மாதங்களாகத்தான் அதிகாரத்தில் இருந்து வருகிறார். எனினும் இந்த விவகாரத்தில் அவர் கவனம் செலுத்தவில்லை என்று அர்த்தமல்ல, அரசியல் மற்றும் பொருளாதார நெருக்கடிகளை முடிவுக்கு கொண்டு வருவதற்கு அன்வார் தம்மால் முடிந்தவரை கடுமையாக பாடுபட்டு வருகிறார் என DAP யின் முன்னணி தலைவருமான ராமசாமி தெரிவித்துள்ளார்.

 Tags
Malaysia's problem started

tenure. says Ramasamy

under Muhyiddin's


கோலாலம்பூர், ஜன 5 – மறுபடியும் Kelana Jaya LRT வழித்தடத்துக்கான போக்குவரத்து சேவையில் தடங்கல் ஏற்பட்டுள்ளது. அதையடுத்து,போக்குவரத்து சேவை தாமதமாகுமென RapidKL நிறுவனம் தெரிவித்திருக்கிறது.

தொழில்நுட்ப கோளாறினால் சேவையில் தடங்கள் ஏற்பட்டிருப்பதாக கூறிய அந்நிறுவனம், KL Sentral – Pasar Seni இடையில் ரயில்கள் manual முறையில் இயக்கப்படுவதாக குறிப்பிட்டது.

 Tags
delays

expect

Kelana Jaya LRT line

says RapidKL


கோலாலம்பூர் ஸ்ரீ மகா மாரியம்மன்   கோயில்    திருக்குட   நன்னீராட்டு பெருவிழா   மகா கும்பாபிஷேகம்   ஜூன் 25  ஆம் தேதி   காலை  11.10 மணிக்கு மேல்  நண்பகல்  12.30  மணிக்குள்  நடைபெறும்

கோலாலம்பூர், ஜூன் 14 – கோலாலம்பூர் மாநாகரின் மையப் பகுதியில் ஜாலான் துன் எச்.எஸ் லீயில் அமைந்துள்ள ஸ்ரீ மகா மாரியம்மன் கோயில் தங்க விமான, வெள்ளி பந்தன அஷ்டபந்தன திருக்குட நன்னீராட்டு பெருவிழா, மகா கும்பாபிஷேகம் ஜூன் 25ஆம் தேதி ஞாயிற்றுக்கிழமை காலை 11.10 மணிக்கு மேல் நண்பகல் 12.30 மணிக்குள் மிகவும் சிறப்பாக நடைபெறவிருக்கிறது. மகா கும்பாபிஷேகத்தை முன்னிட்டு ஆலயம் புதுப்பிக்கப்பட்டு பழமை மாறாமல் மிகவும் அழகாக காட்சியளிக்கிறது. ம.இ.கா தேசிய தலைவர் டான்ஸ்ரீ S.A விக்னேஸ்வரன் , துணைத்தலைவர் டத்தோஸ்ரீ எம். சரவணன், மனித வள அமைச்சர் சிவகுமார் உட்பட பல்வேறு பிரமுகர்கள் மகா கும்பாபிஷேகத்தில் கலந்துகொள்ளும்படி அழைப்பு விடுக்கப்பட்டுள்ளது. கும்பாபிஷேகத்தை முன்னிட்டு ஸ்ரீ மகா மாரியம்மன் ஆலயத்தை ஒட்டிய சாலைகள் மூடப்படும். இதற்கு கோலாலம்பூர் மாநாகர் மன்றம் மற்றும் போக்குவரத்து போலீசார் முழு ஒத்துழைப்பை வழங்கியுள்னனர்.

இந்த கும்பாபிஷேகத்திற்கான அனைத்து ஏற்பாடுகளும் மிகவு சிறப்பாக நடைபெற்று வருவதாக ஸ்ரீ மாரியம்மன் தேவஸ்தான தலைவர் டான்ஸ்ரீ ஆர். நடராஜா வணக்கம் மலேசியாவுக்கு தெரிவித்தார்.

 Tags
25th June

After 11.10 am

By 12.30 p.m

kuala lumpur

Maha Kumbabhishekam

Sri Maha Mariamman Temple

Thirukkuda Nannieratu festival

will take place


போக்குவரத்து நெரிசலில்  சிக்கிக்கொண்ட  கர்ப்பிணி

பாச்சோக் , ஜன 24 – கர்ப்பிணி ஒருவரை ஏற்றிச் சென்ற கார் போக்குவரத்து நெரிசலில் சிக்கிக் கொண்டதைத் தொடர்ந்து தக்க சமயத்தில் இரண்டு போக்குவரத்து போலீஸ்காரர்கள் உதவியதால் அப்பெண் விரைவாக மருத்துவமனைக்கு கொண்டு செல்லப்பட்டார். இதன் வழி காரிலேயே அப்பெண் பிரசவிப்பது தவிர்க்கப்பட்டதாக கிளந்தான் போக்குவரத்து போலீஸ் அமலாக்க மற்றும் குற்றப் புலனாய்வுத்துறையின் தலைவர் Superintendan Suhaimi Jusoh தெரிவித்தார். போக்குவரத்து பணியில் பரபரப்பாக ஈடுபட்டிருந்தபோதிலும் சாலையில் பொதுமக்களின் பிரச்னையை அறிந்து சமூக சேவையில் ஈடுபட வேண்டுமென போலீஸ்காரர்களுக்கு வலியுறுத்தப்பட்டிருப்பதாக அவர் கூறினார்.

 Tags
in the car

The streets are crowded

women almost give birth


தொழிலாளர்களுக்கு பண்டிகை கால ஊக்குவிப்புத் தொகையை வழங்கும்படி பரிந்துரை

கோலாலம்பூர், ஜன 17 – நாட்டில் பெரிய அளவில் கொண்டாட்டப்படும் முக்கிய பண்டிகைகளின் போது தொழிலாளர்களுக்கு ஒரு மாதச் சம்பளத்தை சிறப்புத் தொகையாக வழங்கும் நடைமுறையை அறிமுகப்படுத்துமாறு அரசாங்கம் கேட்டுக் கொள்ளப்பட்டுள்ளது.

அதன் வழி, பண்டிகையை வரவேற்பதில் தொழிலாளர்கள் எதிர்நோக்கியிருக்கும் நிதிச் சுமையைக் குறைக்க முடியுமென, SPCAAM எனப்படும் மலேசிய சமூக பாதுகாப்பு பங்களிப்பாளர் ஆலோசக சேவை சங்கத்தின் தலைவர் J.Solomon நம்பிக்கை தெரிவித்தார்.

ஒவ்வோராண்டும் சீனப் பெருநாள், ஹரி ராயா, தீபாவளி, கிறிஸ்துமஸ் ஆகிய 4 பண்டிகைகளுக்கு இந்த சிறப்பு தொகை வழங்கலாமென அவர் பரிந்துரைத்தார்.

நாட்டில் சில முதலாளிகளும் , அரசாங்கமும் ஆண்டுக்கு ஒரு முறை சிறப்புத் தொகையை ஊக்குவிப்பாக தொழிலாளர்களுக்கு வழங்கினாலும், சில முதலாளிகள் தவணை முறையில் மீண்டும் செலுத்தும் வகையில் கடனாகவோ முன்பணமாகவோ வழங்குகின்றனர்.

எனவே, தொழிலாளர்களுக்கு பண்டிகை காலத்தை முன்னிட்டு சிறப்பு ஊக்குவிப்புத் தொகையை வழங்குவதை கட்டாயமாக்கும் வகையில் அரசாங்கம் சட்டமொன்றை இயற்ற வேண்டுமென NUBE எனப்படும் வங்கி ஊழியர்களின் தேசிய சங்கத்தின் தலைமைச் செயலாளர் Solomon கேட்டுக் கொண்டார்.

 Tags
ease workers'

living costs

payments

recommends special festival

SPCAAM


விரைவாக  ஆயுதங்களை  விநியோகிப்பீர்  நட்பு நாடுகளிடம் உக்ரெய்ன்  கோரிக்கை

கீவ் , ஜன 17- ரஷ்யாவின் நெருக்கடியை சமாளிப்பதற்கு விரைவாக ஆயுதங்களை விநியோகிக்கும்படி மேற்கத்திய நட்பு நாடுகளுக்கு உக்ரைய்ன் கோரிக்கை விடுத்துள்ளது. ரஷ்யாவின் எறிபடை தாக்குதலில் Dnipro – விலுள்ள அடுக்கு மாடி குடியிருப்பு கட்டிடத்தில் குறைந்தது 40 பேர் கொல்லப்பட்டதைத் தொடர்ந்து விரைந்து ஆயுதங்களை அனுப்பிவைக்கும்படி மேற்கத்திய நாடுகளை உக்ரைய்ன் கேட்டுக்கொண்டது. 25 நகரங்கள் மற்றும் கிராமங்களில் ரஷ்யா ராணுவம் மூர்க்கத்தனமாக தாக்குதல்களை நடத்தியிருப்பதாக உக்ரெய்ன் அதிகாரி தெரிவித்திருக்கிறார்.

 Tags
confront

deliveries from west

Russian pressure

Speedier weapons

Ukaraine


வேறொரு  ஆடவருடன் தொடர்பா ?  சந்தேகத்தில்  தாயை தாக்கிய ஆடவன்

பெட்டாலிங் ஜெயா, ஜன 12 – தந்தையின் இறப்புக்குப் பின், வேறொரு ஆடவருடன் தொடர்பு வைத்திருந்த சந்தேகத்தில் தனது தாயை அடித்ததோடு, கொலை செய்யப் போவதாகவும் மிரட்டியிருக்கின்றான் 35 வயது ஆடவன் ஒருவன்.

அந்த சம்பவம், கடந்த செவ்வாய்க்கிழமை சிலாங்கூர், பூச்சோங் உதாமா ( Puchong Utama ) தொழிற்துறைப் பகுதியில் நிகழ்ந்ததாக, சுபாங் ஜாயா மாவட்ட போலீஸ் தலைவர் Wan Azlan Wan Mamat தெரிவித்தார்.

அந்த சம்பவம் தொடர்பில், அன்றைய தினம் பாதிக்கப்பட்ட 58 வயதான அந்த ஆடவரின் தாயார் போலீசில் புகார் கொடுத்ததாக அவர் கூறினார்.அந்த புகாரை அடுத்து கைது செய்யப்பட்ட அந்த ஆடவன், போதைப் பொருள் உட்கொண்டிருந்ததோடு, அவன் மீது 15 பழைய குற்றப் பதிவுகளும் இருந்தது தெரிய வந்ததாக Wan Azlan குறிப்பிட்டார்.

 Tags
another leleki

kill

mother

relationship

she

son

suspecting

Threatens


கடந்த  சில  நாட்களாகவே  உள்நாட்டில்  உற்பத்தி  செய்யப்பட்ட  அரிசி  பற்றாக்குறை  நீடிக்கிறது

கிள்ளான், செப் 8 – பேராங்காடிகளிலும் மளிகைக் கடைகளிலும் உள்நாட்டில் உற்பத்தி செய்யப்பட்ட அரிசி விநியோகம் தொடக்கத்தில் மிகவும் குறைவாகவே இருந்தன. தற்போது விநியோகம் ஒட்டுமொத்தமாகவே இல்லாமல் இருப்பதால் பல இடங்களில் பயனீட்டாளர்கள் அரிசி பற்றாக்குறை பிரச்சனையை எதிர்நோக்கியுள்ளனர். இதன் காரணத்தினால் இறக்குமதி செய்யப்பட்ட அரிசியை பயனீட்டாளர்கள் கூடுதல் விலைகொடுத்து வாங்க வேண்டிய கட்டாயத்திற்கு உள்ளாகியுள்ளனர். உள்நாட்டில் உற்பத்தி செய்யப்பட்ட கட்டுப்படுத்தப்பட்ட விலையிலான அரிசியை சில நாட்களாகவே பெறவில்லையென மளிகைக்கடை உரிமையாளர்கள் மற்றும் அரிசி விநியோகிப்பாளர்கள் கூறுகின்றனர்.

உள்நாட்டு அரிசியை தமக்கு விநியோகிப்பதில் மூன்று விநியோகிப்பாளர்கள் நிறுத்தி விட்டதாக கிள்ளான் Taman Seri Andalas சில் மளிகை கடையை நடத்திவரும் சி. Ramu தெரிவித்தார். இனிமேல் உள்நாட்டு அரிசியை விநியோகிக்க முடியாது என கடந்த ஆகஸ்டு மாத தொடக்கத்தில் இரண்டு விநியோகிப்பாளர்கள் கூறிவிட்டனர். மூன்றாவது விநியோகிப்பாளர் ஆகஸ்டு மாத மத்தியில் தமக்கு 20 பைகளைக் கொண்ட அரிசியை மட்டுமே விநியோகித்தாக ராமு தெரிவித்தார். தற்போது இறக்குமதி செய்யப்பட்ட அரிசியை மட்டுமே தாம் பெற்று வருவதாகவும் 10 கிலோ பையைக் கொண்ட அந்த அரிசி 33 ரிங்கிட் சில்லறை விலைக்கு விற்கப்படுவதாகவும் இந்த விலை மேலும் அதிகரிக்கும் என தமக்கு தெரிவிக்கப்பட்டிருப்பதாக அவர் தெரிவித்தார்

 Tags
due to diseases and lack of clean water

Shortage of local rice


மறுவாழ்வு திட்டத்தின் கீழ்  கைதிகளுக்கு வேலை வாய்ப்பு   வழங்குவீர்  – சிவக்குமார்  வலியுறுத்து

கோலாலம்பூர், ஏப் 9 – மறுவாழ்வு திட்டத்தின் கீழ் கைதிகளுக்கு வேலை வாய்ப்பு வழங்குவதற்கு முதலாளிகள் முன்வர வேண்டுமென மனிதவள அமைச்சர்

வி . சிவக்குமார் கேட்டுக் கொண்டுள்ளார். அந்நிய தொழிலாளர்களை அதிகமாக நம்பியிருப்பதற்கு பதிலாக கைதிகள் மற்றும் முன்னாள் கைதிகளுக்கு தொழில் வாய்ப்புகளை வழங்க முதலாளிகள் முன்வந்தால் நாட்டில் வேலையில்லாப் பிரச்னைக்கு தீர்வு காணமுடியும் என அவர் சுட்டிக்காட்டினார்.

இந்த வேளையில் கைதிகள் மற்றும் முன்னாள் கைதிகளுக்கு தொழில் வாய்ப்புகளை வழங்க முன் வந்திருக்கும் சொக்சோ சமூக நல பாதுகாப்பு நிறுவனத்தை சிவக்குமார் பாராட்டினார். கைதிகள் மற்றும் முன்னாள் கைதிகளுக்கு தொழில் வாய்ப்புகளை ஏற்படுத்தித் தரும் வகையில் புரிந்துணர்வு உடன்பாடு கையெழுத்திடும் சடங்கில் கலந்துகொண்ட பின் சிவக்குமார் இத்தகவலை வெளியிட்டார்.

 Tags
Employers

for ex-convicts

of Human Resources

opportunities

the minister

to create Job

urges


Alps   மலையில்    பனிச் சரிவு  நால்வர்  மரணம்

பாரிஸ், ஏப் 10 – பிரான்ஸ்ஸின் தென்கிழக்கே Mont Blanc கிற்கு அருகே Alps மலைப் பகுதியில் ஏற்பட்ட பனிச் சரிவில் நால்வர் மாண்டதாக அந்நாட்டின் உள்துறை அமைச்சர் Gerard Darmain டுவிட்டரில் தெரிவித்துள்ளார். ஆபத்து அவசர மற்றும் மீட்புப் பணியாளர்கள் இன்னமும் மீட்பு நடவடிக்கை மேற்கொண்டிருப்பதால் மரண எண்ணிக்கை உயரக்கூடும் வாய்ப்பு இருக்காலாம் என கூறப்பட்டது.

அந்த நால்வரை தவிர இதர 9 பேர் மரணம அடைந்திருப்பதாகவும் அவர் தெரிவித்தார். மரணம் அடைந்தவர்களைப் பற்றிய அடையாளங்கள் இன்னும் கண்டறியப்படவில்லை. இதற்கு முன்னதாக வானிலை எச்சரிக்கை எதுவும் அறிவிக்கப்படவில்லை. பனிச் சரிவில் சிக்கிக்கொண்டவர்களை மீட்கும் நடவடிக்கையும் தீவிரப்படுத்தப்பட்டுள்ளதாக பிரான்ஸ் அதிபர் Emmanuel Macron னும் டிவிட்டரில் பதிவிட்டுள்ளார்.

 Tags
4 killed

Alps

avalanche

in French

injured

More


உணவகத்தில் கொள்ளை சம்பவம் ; 2 ஆடவர்கள் கைது

சிரம்பான் ; ஜூன் 18 – சிரம்பன் 2, S2 ஐட்ஸ் அருகே உள்ள உணவகம் ஒன்றில் காலை 5.10 மணியளவில் கத்தியை கொண்டு அக்கடை ஊழியரை மிரட்டி 2,400 ரிங்கிட்மதிப்புள்ள பொருட்களை கொள்ளையடித்து சென்ற 2 ஆடவர்களை போலீஸ் கைது செய்துள்ளனர்.

அக்கடை ஊழியர் போலீசிடம் புகார் அளித்ததை தொடர்ந்து , 29 வயதுடைய அவ்விரு ஆடவர்களை 30 நிமிடத்திற்குள் கைது செய்துள்ளதாக , சிரம்பான் மாவட்ட போலீஸ் அதிகாரி துணை கமிஷ்னர் ,Arifai Tarawe தெரிவித்துள்ளார்.

தொடர்ந்து போலீஸ் நடத்திய சோதனை நடவடிக்கையில், அவ்விரு ஆடவர்கள் தாமான் பேர்மாய் அருகே கைது செய்யப்பட்டுள்ளனர்.

சோதனை முடிவில் கொள்ளையடித்து சென்றதாக நம்பப்படும் சில பொருட்களோடு சேர்த்து , ஒரு மோட்டார் சைக்கிளையும் போலீஸ் கைப்பற்றியுள்ளனர்.

சந்தேகத்தின் பேரில் கைது செய்யப்பட்ட அவ்விருவும் 6 நாட்களுக்கு தடுத்து வைக்கப்பட்டுள்ளனர்.

 Tags
2 arrested

after 30 minutes

of robbery


பேரா இந்தியர் காற்பந்து சங்கத்தின் ஏற்பாட்டில் தமிழ்ப் பள்ளி மாணவர்களுக்கான காற்பந்து போட்டி

ஈப்போ, அக் 5 – பேரா மாநில இந்தியர் காற்பந்து சங்கத்தின் ஏற்பாட்டில் 12 வயதுக்கு கீழ்ப்பட்டவர்களுக்கான காற்பந்து போட்டி இம்மாதம் 15ஆம் தேதி நடைபெறவுள்ளது.

சிவநேசன் சவால் கிண்ணத்திற்காக இந்த காற்பந்து போட்டி காலை 8 மணியளவில் ஈப்போ மைதானம் மற்றும் தாமான் டி.ஆர் சீனிவாசகம் திடலிலும் நடைபறவுள்ள நிலையில், இப்போட்டியை மாநில ஆட்சிக்குழு உறுப்பினர் சிவநேசன் அதிகாரப்பூர்வமாக தொடக்கி வைக்கவுள்ளார்.

இப்போட்டியில் கலந்துகொள்ளும் குழுக்களுக்கு கட்டணம் எதுவும் விதிக்கப்படவில்லை.

கிந்தா மாவட்டத்திலிருந்து இப்போட்டியில் பங்கேற்கும் குழுக்களுக்கு 100 ரிங்கிட்டும் மற்ற மாநிலங்களிலிருந்து வரும் குழுக்களுக்கு 200 ரிங்கிட்டும் செலவுத் தொகையாக வழங்கப்படும் என பேரா இந்தியர் காற்பந்து சங்கத்தின் தலைவர் டத்தோ அமாலுடின் இஸ்மாயில் தெரிவித்தார்.

இப்போட்டியில் வெற்றி பெறும் குழுவுக்கு முதல் பரிசாக ஆயிரம் ரிங்கிட் ரொக்கமும் இரண்டாவது பரிசாக 800 ரிங்கிட்டும், மூன்றாவது பரிசாக 350 ரிங்கிட்டும் நான்காவது பரிசாக 250 ரிங்கிட்டும் சான்றிதழ்கள் மற்றும் வெற்றிக் கோப்பையும் வழங்கப்படவுள்ளது.

அதோடு இப்போட்டியில் முதல் இரண்டு இடங்களைப் பெறும் குழுக்கள் தேசிய ரீதியில் நடைபெறும் தமிழ்ப் பள்ளிகளுக்கான காற்பந்து போட்டியில் கலந்துகொள்வதற்காக வாய்ப்ப்பு வழங்கப்படும் என டத்தோ அமாலுடின் தெரிவித்தார்.

 Tags
di perak

Kejohanan Bolasepak

sekolah Tamil


மலாய் மொழியில்  கதை  சொல்லும் போட்டி  அப்பர் தமிழ்ப் பள்ளி  மாணவர் சிவபாலன்  வெற்றி     கல்வி அமைச்சர் வாழ்த்து

கோலாலம்பூர், பிப் 22 – கோலாலம்பூரில் தேசிய , சீன மற்றும் தமிழ் தொடக்கப் பள்ளிகளைச் சேர்ந்த மாணவர்களுக்கான மாவட்ட ரீதியிலான மலாய் மொழியில் கதை சொல்லும் போட்டியில் அப்பர் தமிழ்ப் பள்ளியைச் சேர்ந்த எட்டு வயதுடைய சிவபாலன் மணிமாறன் வெற்றி பெற்றார். செந்தூல் HGH மாநாட்டு மையத்தில் நடைபெற்ற பரிசளிப்பு விழாவில் கல்வி அமைச்சர் Fadhlina Sidek, கல்வி அமைச்சின் திட்ட மற்றும் நடவடிக்கை பரிவின் துணை இயக்குனர் Radzita Radzi, செந்தூல் மாவட்ட கல்வி அதிகாரி புவான் நோர் ஹயாத்தி மற்றும் அழைக்கப்பட்ட பல்வேறு பிரமுகர்களும் கலந்துகொண்டனர்.

மொத்தம் 47 தொடக்கப் பள்ளிகளைச் சேர்ந்த மாணவர்கள் கலந்துகொண்ட இப்போட்டியில் 8 வயதுக்கான கதை சொல்லும் பிரிவில் வெற்றி பெற்ற சிவபாலனுக்கு கேடயம் மற்றும் சான்றிதழை Fadhlina வழங்கினார். அதோடு சிவபாலனுக்கு தனிப்பட்ட முறையிலும் கல்வி அமைச்சர் தமது வாழ்த்துக்களையும் பாராட்டுக்களையும் தெரிவித்துக்கொண்டார். இந்த போட்டியில் வெற்றி பெற்றதன் மூலம் ம் மாணவர் சிவபாலன் பள்ளிக்கும் பெற்றோருக்கும் பெருமை சேர்த்திருப்பதாக அப்பர் தமிழ்ப்பள்ளியின் தலைமை ஆசிரியை மாலா தேவி தெரிவித்தார்.

 Tags
Boy eight year old

contest

Malay story telling

wins


பிரதமரின்  திறந்த இல்ல  உபசரிப்பை  குறைகூறுவதா?   கெடா மந்திரிபுசாரை  அம்னோ சாடியது

கோலாலம்பூர், ஏப் 24 – பிரதமர் டத்தோஸ்ரீ அன்வார் இப்ராஹிம் ஆறு மாநிலங்களில் நடத்தவிருக்கும் நோன்பு பெருநாள் திறந்த இல்ல உபசரிப்புக்கு அரசியல் சாயம் பூசும் கெடா மந்திரிபுசார் சனுசி முகமட் நோரை அம்னோ கடுமையாக சாடியது. பொதுமக்களிடையே தொடர்புகளை வலுப்படுத்துவதோடு அதனை விரிவுபடுத்தும் நோக்கத்தில் திறந்த இல்ல உபசரிப்புகளை நடத்தினால் என்ன தவறு என சனுசியை அம்னோ உச்ச மன்ற உறுப்பினர் Puad Zarkadi வினவினார். சில அரசியல் அம்சங்கள் இருந்தாலும் திறந்த இல்ல உபசரிப்புகளில் அனைத்து நாடாளுமன்ற உறுப்பினர்களும் கலந்துகொண்டு மக்களுடன் கலந்துரையாடலை நடத்துவதில் எந்த தவறும் இல்லை. சனுசியும் இந்த நிகழ்வில் கலந்துகொண்டு மக்களை சந்திக்கலாம் என அவர் கூறினார்.

சிக்கன நடவடிக்கையை வலியுறுத்திவரும் அரசாங்கம் திறந்த இல்ல உபசரிப்புகளை நடத்துவது ஏன் என்று சனுசி வினவியிருந்தார். ஒற்றுமை அரசாங்கத்தின் திறந்த இல்ல உபசரிப்பு ஏப்ரல் 29 ஆம் தேதி கெடாவிலும் , மே 6ம்தேதி பினாங்கிலும், மே 7ஆம் தேதி நெகிரி செம்பிலானிலும் , மே 21 ஆம்தேதி கிளந்தானிலும், மே 13ஆம் தேதி திரெங்கானுவிலும் , மே 14 ஆம்தேதி சிலாங்கூரிலும் நடைபெறும் என அரசாங்க பேச்சாளரான Fahmi Fadzil நேற்று அறிவித்திருந்தார்.

 Tags
open house? While diving

political

said Fuad

to drink water


3 மாநிலங்களில்  வெள்ளம்  சீரடைந்து வருகிறது

கோலாலம்பூர், மார்ச் 8 – ஜோகூர், மலாக்கா, பகாங் ஆகிய மாநிலங்களில் வெள்ள நிலைமை சீரடைந்து வருகிறது.

அதையடுத்து, வெள்ளத்துக்குப் பிந்திய நடவடிக்கைகளில் ஈடுபட , மாநில அரசாங்க அமைப்புகள், அரசாங்க சார்பற்ற அமைப்புகள் ஆகியவற்றின் ஒத்துழைப்பை எதிர்பார்ப்பதாக, NADMA -தேசிய பேரிடர் நிர்வாக மையம் தெரிவித்தது.

இதனிடையே, வெள்ளம் வடிந்து விட்ட மாநிலங்களில் துப்புறவு பணிகளை மேற்கொள்வதற்கான சாதனங்களையும், ஆட்பலத்தையும் அனுப்பி வைக்க , வெள்ளம் பாதிக்கப்படாத சில மாநிலங்கள் தயாராக இருப்பதாகவும் அம்மையம் தெரிவித்தது.

 Tags
entering the

in 3 states is recovering

post-flood phase

The flood situation


மெக்சிகோவில், கொசுக்கள் படையெடுப்பு ; மூன்று மணி நேரம் தாமதமாக புறப்பட்டது விமானம்

மெக்சிகோ, அக்டோபர் 18 – மெக்சிகோவில் புறப்பட தயாராக இருந்த உள்நாட்டு விமானம் ஒன்றை, திடீரென கொசுக்கள் முற்றுகையிட்டதால், அவ்விமானம் கிட்டதட்ட மூன்று மணி நேரம் தாமதமாக பயணத்தை தொடர வேண்டிய நிலைக்கு தள்ளப்பட்டது.

அக்டோபர் ஆறாம் தேதி, குவாடலஜாராவிலிருந்து (Guadalajara) மெக்சிகோ சிட்டிக்கு புறப்பட தயாரான வோலாரிஸ் ஏர் விமானத்தில் (Volaris Airlines) அச்சம்பவம் நிகழ்ந்தது.

விமானப் பணிப்பெண்கள், விமானத்தில் அங்கும் இங்கும் நடந்தவாறு, கொசு “ஸ்பெரைய்யை” அடிக்கும் காணொளி ஒன்று வைரலாகியுள்ளது.

சம்பவத்தின் போது, பயணிகள் சிலர் அந்த அதிரடி “தாக்குதலை” இரசித்து வேகமாக சிரிக்கும் காட்சிகளும், அந்த காணொளியில் இடம் பெற்றுள்ளன.

விமான “காபின்” விளக்கு அணைக்கப்பட்ட பின்னர் தான் நிலைமை கட்டுப்பாட்டுக்குள் வந்ததாக, அந்த காணொளியை பதிவிட்ட எலிசபெத் எஸ்மரால்டா எனும் பெண் பயணி தனது X சமூக ஊடகத்தில் பதிவிட்டுள்ளார்.

எனினும், அச்சம்பவம் தொடர்பில், வோலாரிஸ் ஏர் விமான சேவை நிறுவனம் இன்னும் கருத்துரைக்கவில்லை.

குவாடலஜாரா (Guadalajara) அனைத்துலக விமான நிலையத்தில் கொசுக்கள் படையெடுப்பது ஒன்றும் புதிதல்ல. இதற்கு முன், 2019-ஆம் ஆண்டு வாக்கில், இதே போன்றதொரு சம்பவம் அந்த விமான நிலையத்தில் நிகழ்ந்தது. அப்பகுதியில் தேங்கி நிற்கும் நீரால் கொசுக்கள் படையெடுக்கும் சம்பவம் நிகழ்வதாக கூறப்படுகிறது.

 Tags
A swarm of mosquitos

by almost 3 hours

delaying the flight

In Mexico

invaded a plane


கண்ணாடியில்  திடீர் விரிசல் 180 பயணிகளுடன்  ஏர் இந்திய விமானம் டில்லியில் அவசரமாக தரையிறக்கப்பட்டது

புதுடில்லி, ஏப் 19 – 180 பயணிகளுடன் பறந்து கொண்டிருந்த ஏர் இந்திய விமானத்தின் கண்ணாடியில் திடீர் விரிசல் ஏற்பட்டதால் அந்த விமானம் அவசரமாக டில்லி இந்திரா காந்தி அனைத்துலக விமான நிலையத்தில் தரையிறக்கப்பட்டது. மகராஷ்டிர மாநிலத்தின் புனேயில் இருந்து டில்லி நோக்கி சென்றுகொண்டிருந்தபோது அந்த விமானத்தில் பறவை மோதியதால் அதன் கண்ணாடியில் விரிசல் ஏற்பட்டதாக தெரிகிறது. அந்த விமானம் அவசரமாக தரையிறக்கப்படுவதற்கு முன்னதாக டில்லி விமான நிலையத்தில் அவசர நிலை பிரகடனப்படுத்தப்பட்டது. இதனை தொடர்ந்து பாதுகாப்பு காரணங்களுக்காக அவ்விமானத்தின் கண்ணாடிகள் மாற்றுவதற்கான நடவடிக்கை எடுக்கப்பட்டது.

 Tags
airport as Air India

flight land

Full emergency at Delhi

with crack in Windshiel


நீர்வீழ்ச்சியில் மூழ்கி காணாமல் போன இளைஞரின் உடல் மீட்பு

மலாக்கா, அசஹானிலுள்ள, நீர்வீச்சி ஒன்றில் மூழ்கி காணாமல் போன பதின்ம வயது இளைஞரின் உடல் மீட்கப்பட்டது. நண்பருடன் நீர்வீழ்ச்சிக்கு சென்ற அந்த இளைஞர், மாலை மணி ஏழு வாக்கில் நீரில் மூழ்கி காணாமல் போனதாக கூறப்படுகிறது.

இரவு மணி 10.24 வாக்கில், அவசர அழைப்பு கிடைத்ததை அடுத்து, சம்பவ இடத்திற்கு விரைந்த ஜாசின் தீயணைப்பு மீட்புப் படை வீரர்கள், அந்த இளைஞர் காணாமல் போன இடத்திலிரிந்து 500 மீட்டர் பரப்பளவில் தேடும் பணிகளை மேற்கொண்டனர்.

மூன்று மணி நேர தேடலுக்கு பின்னர், பின்னிரவு 1.29 வாக்கில் 19 வயது ராபிட் அசாஹரி எனும் அந்த இளைஞரின் உடல் கண்டுபிடிக்கப்பட்டது.

 Tags
A teenage boy

Drowned

found

waterfall area


அடர்ந்த  காட்டுப்  பகுதியில்   விமான விபத்தில் சிக்கிய   11 மாத குழந்தை  உட்பட  4 சிறார்கள் உயிருடன் உள்ளனர்

பகோத்தா, மே 18 – கொலம்பியாவின் அடர்ந்த காட்டுப் பகுதியில் இரண்டு வாரத்திற்கு முன் நிகழ்ந்த விமான விபத்தில் சிக்கிய 11 மாத குழந்தை உட்பட பூர்வ குடிகளைச் சேர்ந்த நான்கு சிறார்கள் உயிருடன் இருப்பதாக அந்நாட்டு அதிபர் Gustavo Petro தெரிவித்திருக்கிறார். நாட்டிற்கு இது மகிழ்ச்சியான செய்தி என அவர் வருணித்தார். ராணுவம் விடா முயற்சியாக மேற்கொண்ட தேடும் நடவடிக்கையில் அந்த சிறார்கள் கண்டுப் பிடிக்கப்பட்டதாக Petro தமது டுவிட்டரில் தெரிவித்துள்ளார். அதே வேளையில் அந்த சிறார்கள் மீட்கப்பட்டது குறித்து இன்னும் உறுதிப்படுத்தப்படவில்லை. மே 1ஆம்தேதி அந்த சிறார்கள் பயணம் செய்த விமானம் விபத்துக்குள்ளானது. அவர்களை தேடும் நடவடிக்கையில் 100க்கும் மேற்பட்ட ராணுவ வீரர்கள் மோப்ப நாய்களின் உதவியோடு ஈடுபட்டனர். அந்த விபத்தில் விமானி உட்பட அந்த சிறார்களின் தயாரும் இறந்தனர். 11 மாத குழந்தையை தவிர்த்து 13 வயது, 9 வயது மற்றும் 4 வயது சிறார்கள் விபத்து நடந்தது முதல் காட்டில் அலைந்து திரிந்துகொண்டிருந்தாக கூறப்படுகிறது. எனினும் அந்த காட்டுப் பகுதியில் அந்த சிறார்கள் எங்கு மீட்கப்பட்டனர் மற்றும் எப்படி அவர்கள் தனியாக இருந்தனர் என்ற விவரங்களை Petro வெளியிடவில்லை.

 Tags
4 kids

after

alive

Colombia

crash

found

in Amazon

plane

says


நீர்யானை தாக்கி படகு கவிழ்ந்தது ; சிறுவன் மரணம், 23 பேர் மாயம்

மலாவி, மே 17 – மலாவியிலுள்ள, மிகப் பெரிய Shire நதியை கடக்க பயன்படுத்தப்படும் படகை, நீர் யானை ஒன்று திடீரென தாக்கியதில், ஒரு வயது சிறுவன் ஒருவன் உயிரிழந்துள்ளான்.

சம்பவத்தின் போது அந்த படகில் இருந்த 14 பேர் நீந்தி கரை சேர்ந்த வேளை; காணாமல் போன இதர 23 பேரை தேடும் பணிகள் தொடர்கின்றன.

கடந்த திங்கட்கிழமை நிகழ்ந்த அச்சம்பவத்தில், காணாமல் போனவர்களை உயிருடன் மீட்பதற்கான வாய்ப்பு மிக குறைவு என கூறப்படுகிறது.

கிராம மக்கள், வழக்கம் போல தங்கள் விளை நிலங்களில் வேலை செய்வதற்காக படகில் ஏறி ஆற்றை கடக்க முற்பட்ட போது அச்சம்பவம் நிகழ்ந்ததாக கூறப்படுகிறது.

 Tags
attack

in deadly

Malawi hippo

on packed

river boat


அம்மா திட்டியதால் கோபம்; காரை எடுத்துக் கொண்டு வீட்டை விட்டு வெளியேறிய 11,10 வயது அக்கா & தம்பி

அமெரிக்கா, செப் 24 – அமெரிக்காவின் Tallahassee மாநிலத்தில், அம்மா திட்டி தொழில்நுட்ப விளையாட்டு கெட்ஜெட்டை பறிமுதல் செய்ததால் ஆத்திரமடைந்த 11 மற்றும் 10 வயதான அக்கா தம்பி இருவர் வீட்டை விட்டு வெளியேறியுள்ளனர். அப்படி போனவர்கள் வீட்டில் இருந்த கார் ஒன்றையும் ஓட்டிச் சென்றிருக்கின்றனர்.

இவர்கள் காணமல் போன விவகாரம் குறித்து அம்மா போலிசிற்கு தகவல் தெரிவிக்க, சும்மார் 300 கி.மீட்டர் தூரத்தில் போலிசார் அந்தக் காரை கண்டுபிடித்துள்ளனர். அந்தக் காரை 10 வயது தம்பி ஓட்டிச் சென்றுள்ளான்.

அவர்களை கண்டுபிடித்த போலிசார் அம்மாவுக்கு தலவல் தெரிவித்துள்ளனர். பின்னர் அவர் தன் பிள்ளைகளை அழைத்துவர 3 மணிநேரம் பயணித்து அவ்வளவு தூரம் சென்றுள்ளார்.

இதனிடையே, வயது குறைந்த் பிள்ளைகளிடம் அவர்கள் செய்யும் தவற்றை சரியான முறையில் கண்டிக்க வேண்டும் என கேட்டுக் கொள்ளப்படுவதாக போலிசார் தெரிவித்துள்ளனர்.

 Tags
Budak 10 tahun

pandu kereta 300 km


வேலை மோசடி கும்பலிடம் சிக்கிய பெண் ; ஒரு லட்சம் ரிங்கிட்டை பறிகொடுத்தார்

குவந்தான், ஆகஸ்ட்டு 8 – பகுதி நேர வேலை மோசடி கும்பலிடம் சிக்கி பெண் ஒருவர் ஒரு லட்சத்து 18 ஆயிரத்து 767 ரிங்கிட் 49 சென்னை பறிகொடுத்துள்ளார்.

ஜூலை 23-ஆம் தேதி, இன்ஸ்டாகிராம் சமூக அகப்பக்கம் வாயிலாக அறிமுகமான பெண் ஒருவர், தமக்கு பகுதி நேர வேலையை வழங்கியதாக, பாதிக்கப்பட்ட 22 வயது பெண் தமது புகாரில் குறிப்பிட்டுள்ளதாக, பஹாங் போலீஸ் தலைவர் டத்தோ ஸ்ரீ யாஹாயா ஒத்மான் தெரிவித்தார்.

வேலையை செய்து முடிக்க இணைப்புகளை தந்ததோடு, வேலை முடிந்ததும் தம்மை தொடர்புக் கொள்ள தொலைப்பேசி எண்ணையும் அந்த மோசடி பெண் பகிர்ந்துள்ளார்.

இரு முறை வேலையை நிறைவுச் செய்ததும், 47 ரிங்கிட்டை ஈட்டிய, உயர்கல்விக் கூடம் ஒன்றில் பணிப்புரியும் பாதிக்கப்பட்ட பெண், தொடர்ந்து வேலை செய்ய அந்த சந்தேக நபரை தொடர்புக் கொண்டுள்ளார்.

எனினும், அந்த சந்தேக நபர் முதலில் பணம் செலுத்துமாறு பணிக்கவே, பாதிக்கப்பட்ட பெண் 11 வங்கிக் கணக்குகளுக்கு 20 முறை பணத்தை செலுத்தியதாக கூறப்படுகிறது.

சொந்த சேமிப்பு, வங்கிக் கடன் மற்றும் நண்பர்களிடமிருந்து பெறப்பட்ட பணத்தை அதற்காக பயன்படுத்திய அப்பெண் பின்னர் தாம் ஏமாற்றப்பட்டதை உணர்ந்து போலீஸ் புகார் செய்துள்ளார்.

சமூக வளைத்தளங்களில் வரும் வேலை வாய்ப்புகளை எளிதில் நம்பி ஏமாற வேண்டாம் என பொதுமக்களுக்கு அறிவுறுத்தப்படுகிறது.

அதோடு, ஏமாறுவதைத் தவிர்க்க, வங்கி பணமாற்று நடவடிக்கைகளை மேற்கொள்வதற்கு முன், பெறுனரின் வங்கி கணக்கு எண்ணை, http://semakmule.rmp.gov.my/ எனும் அகப்பக்கத்தில் சரிபார்த்துக் கொள்ளுமாறும் பொதுமக்கள் கேட்டுக் கொள்ளப்படுகின்றனர்.

 Tags
rugi lebih RM 100000

wanita dijerat sindiket tawaran kerja


மூன்றே நாளில் 2-வது துப்பாக்கிச் சூடு; எழுவர் கொல்லப்பட்டனர்

கலிபோர்னியா , ஜன 24- அமெரிக்கா கலிபோர்னியாவில் 3 தினங்கள் இடைவெளியில் நிகழ்ந்த இரண்டாவது துப்பாக்கிச் சூட்டில் , எழுவர் கொல்லப்பட்டனர்.

இந்த அண்மைய துப்பாக்கிச் சூடு, இரு வேறு பகுதிகளில் மேற்கொள்ளப்பட்ட வேளை, தாக்குதலை நடத்தியவன் 67 வயது Zhao Chunli என அடையாளம் காணப்பட்டது.

சுட்டுக் கொல்லப்பட்ட முதல் நான்கு பேர் , காளான் வளர்ப்பு தோட்டத்திலும், மேலும் மூவர் அருகிலுள்ள லாரி வர்த்தகப் பகுதியிலும் கண்டெடுக்கப்பட்டனர்.

இதனிடையே இந்த துப்பாக்கிச் சூட்டினை மேற்கொண்ட ஆடவன் தானாகவே போலீஸ் நிலையத்தில் சரணடைந்த வேளை, தாக்குதலுக்கான நோக்கம் குறித்த எந்த தகவலையும் உள்நாட்டுப் போலீசார் வெளியிடவில்லை.

 Tags
7 dead in mass shooting

in California’s Half Moon Bay

victims reportedly Chinese farmworkers


பள்ளிவாசலில், பஹ்மி உரையாற்றிய சம்பவம் ; மேல் நடவடிக்கை எதுவும் எடுக்கப்படாது

ஷா ஆலாம், ஆகஸ்ட்டு 28 – ஜூலை மாத இறுதியில், பள்ளிவாசலில் அரசியல் உள்ளடக்கம் கொண்ட உரையை ஆற்றியதாக இதற்கு முன் கூறப்பட்ட சம்பவம் தொடர்பில், தொடப்பு இலக்கவியல் அமைச்சர் பஹ்மி பட்சிலுல்லு எதிராக, மேல் நடவடிக்கை எதுவும் எடுக்கப்படாது.

பஹ்மி நடப்பு நிலவரம் குறித்து மட்டுமே உரையாற்றிய போது பேசியிருந்தது விசாரணையில் தெரிய வந்துள்ளதாக, MAIS – சிலாங்கூர் இஸ்லாமிய மன்ற தலைவர் டான் ஸ்ரீ அப்துல் அசிஸ் முஹமட் யூசோப் தெரிவித்தார்.

தொழுகைக்காக பள்ளிவாசலுக்கு சென்ற பஹ்மி, அங்குள்ளவர்கள் அழைத்தால் உரையாற்றிய வேண்டிய கட்டாயம் ஏற்பட்டது.

அதனால், அச்சம்பவம் தொடர்பில் மேல் நடவடிக்கை எதுவும் எடுக்கப்படாது என அப்துல் அசிஸ் குறிப்பிட்டார்.

முன்னதாக, பள்ளிவாசலில் பஹ்மி உரையாற்றியது தொடர்பில், புகார் கிடைத்திருப்பதாக JAIS உறுதிப்படுத்தியிருந்தது குறிப்பிடத்தக்கது.

 Tags
berucap masjid

diklasifikasikan NFA

Kes Fahmi Fadzil


உலகம் முழுவதிலும் உள்ள தமிழர்கள்  இன்று சித்திரை  புத்தாண்டை  கொண்டாடுகின்றனர்

கோலாலம்பூர் , ஏப் 13 – இன்று சித்திரை முதல் நாள், மலேசியா உட்பட உலகம் முழுவதிலும் உள்ள தமிழர்கள் சித்திரை புத்தாண்டை கொண்டாடுகின்றனர். இன்று மாலை மணி 4.54 அளவில் சோபகிருது சித்திரை புத்தாண்டு மலர்கிறது. இந்த புத்தாண்டு எல்லா வயையிலும் சுபிட்சத்தையும் மகிச்சியும் கொண்டுவரும் என தமிழர்கள் எதிர்பார்க்கின்றனர். சித்திரை புத்தாண்டை முன்னிட்டு கோலாலம்பூர் பத்துமலை திருத்தலம், ஜாலான் புடு கோர்ட்டுமலை விநாயகர் ஆலயம் , கோலாலம்பூர் ஜாலான் பண்டார் ஸ்ரீ மகா மாரியம் ஆலயம் , ஜபெட்டாலிங் ஜெயா சித்தி விநாயர்கள் ஆலயம் உட்பட நாடு முழுவதிலும் உள்ள ஆலயங்களில் சிறப்பு பூஜைகளும் பிரார்த்னைகளும் நடைபெறுகின்றன. பலர் இன்று காலையிலேயே கோயில்களுக்கு இறைவனை வணங்குவதற்கு வந்ததையும் காண முடிகிறது. தமிழ்ப்பள்ளிகளிலும் சித்திரை புத்தாண்டை முன்னிட்டு விடுமுறை வழஙகப்பட்டுள்ளதால் பல குடும்பங்களில் பிள்ளைகளுடன் புத்தாண்டு கொண்டாட்டம் களைகட்டியது. அதோபோன்று சீக்கியர்கள் இன்று வைசாகி புத்தாண்டையும் கொண்டாடுகின்றனர்.

இந்த வேளையில் அனைவருக்கும் வணக்கம் மலேசியா தனது புத்தாண்டு நல்வாழ்த்துக்களை தெரிவித்துக்கொள்கிறது.

 Tags
chithirai

puthandu

Tamil

Vazhtukal


நஜீப்பின்  மன்னிப்பு  மனு குறித்து  மன்னிப்பு  வாரியம்  விவாதிக்கவில்லை

கோலாலம்பூர், ஏப் 28 – அரச மன்னிப்புக்காக முன்னாள் பிரதமர் டத்தோஸ்ரீ நஜீப்பின் மனு குறித்து மன்னிப்பு வாரியம் விவாதிக்கவில்லை. பேரரசர் தலைமையிலான மன்னிப்பு வாரியம் இன்று நஜீப்பின் மனு குறித்து விவாதித்ததாக வெளியான தகவலை அந்த வாரியம் மறுத்ததாக அடையாளம் தெரிவிக்காத தரப்பை மேற்கொள் காட்டி தகவல்கள் வெளியாகின. SRC இன்டர்நேசனல் வழக்கில் தாம் குற்றவாளி என்ற தீர்ப்பை கடந்த ஆண்டு கூட்டரசு நீதிமன்றம் நிலைநிறுத்தியதைத் தொடர்ந்து கடந்த ஆண்டு நஜீப் சிறையிலிடப்பட்டார். அதிகாரத்தை தவறாக பயன்படுத்தியது , சட்டவிரோத பண பரிமாற்றம் மற்றும் 42 மில்லியன் ரிங்கிட் முறைகேடு தொடர்பில் குற்றவாளி என கடந்த 2020 ஆம் ஆண்டு உயர்நீதிமன்றம் தீர்ப்பளித்தது. அவருக்கு 12 ஆண்டு சிறை மற்றும் 210 மில்லியன் அபராதம் விதிக்கப்பட்டது.

 Tags
application

by najib

din't discuss

Pardons Board

Says source


375 ஆண்டுகளாக நீருக்கடியில் மறைந்திருந்த உலகின் 8-வது கண்டம் கண்டுபிடிப்பு

நியூசிலாந்து, செப்டம்பர் 30 – தோண்ட தோண்ட பல அதிசயங்களை உள்ளடக்கி இருக்கும் பசிபிக் பெருங்கடலில், பல நூற்றாண்டுகளாக மூழ்கிக் கிடக்கும் உலகின் எட்டாவது கண்டத்தை அறிவியலாளர்கள் கண்டுபிடித்துள்ளனர்.

உலகில் தற்போது வரை, ஆசியா, தென் அமெரிக்கா, வட அமெரிக்கா, ஆப்பிரிக்கா, அண்டார்டிகா, ஐரோப்பா மற்றும் ஆஸ்திரேலியா உள்ளிட்ட ஏழு கண்டங்கள் உள்ளன.

ஆழ்கடலில் இருந்து திரட்டப்பட்ட பாறை மாதிரிகளில் இருந்து பெறப்பட்ட தகவல்களைக் கொண்டு ஆராய்ச்சியாளர்கள் அந்த புதிய கண்டத்தைக் கண்டு பிடித்துள்ளனர்.

அந்த புதிய கண்டத்திற்கு ஜீலந்தியா என பெயரிடப்பட்டுள்ளது.

அந்த கண்டம் பசிபிக் பெருங்கடலின் தெற்குப் பகுதியில், நியூசிலாந்துக்கு அருகில், சுமார் 3,500 அடி ஆழத்தில் இருப்பதாக கூறப்படுகிறது.

எனினும், ஒட்டுமொத்தமாக 49 லட்சம் சதுர மீட்டர் பரப்பளவைக் கொண்ட அந்த கண்டத்தின் 94 விழுக்காட்டு பகுதி நீருக்கு அடியில் மூழ்கியுள்ளது.

எஞ்சிய ஆறு விழுக்காட்டு பகுதியில் தான், நியூசிலாந்தும், அதனை சுற்றி அமைந்துள்ள சில தீவுகளும் உள்ளன என்கின்றனர் ஆய்வாளர்கள்.

இந்நிலையில் அந்த கண்டம் எப்பொழுது தோன்றியது, எதனால் நீரில் மூழ்கியது போன்ற கேள்விகளுக்கு விடைத் தேடும் முயற்சியைத் தொடர்கின்றனர் விஞ்ஞானிகள்.

 Tags
'8th continent'

international

MAP

Pacific Ocean

refined

scientists

submerged

world's

Zealandia


கடுமையான நிதிச் சவால்களால் MY ஏர்லைன் செயல்பாட்டை தற்காலிகமாக நிறுத்துகிறது

கோலாலம்பூர், அக் 12 – சிக்கலில் உள்ள கேரியர் MYAirline Sdn Bhd கடுமையான நிதிச் சவால்கள் காரணமாக உடனடியாக செயல்படுவதை தற்காலிகமாக நிறுத்தியுள்ளது. விமான நிறுவனத்தை மீட்பதற்காக சாத்தியமான கூட்டாண்மை மற்றும் மூலதனத்தை திரட்டுவதற்கான அனைத்து வழிகளையும் ஆராய்ந்துவிட்டது என அந்த விமான நிறுவனம் கூறியதாக இணைத்தள பதிவவேடு ஒன்று தகவல் வெளியிட்டது. துரதிர்ஷ்டவசமாக, இந்த முடிவை எடுப்பதைத் தவிர மாற்று வழியில்லை என்றும் தெரிவிக்கப்பட்டது.

இதனிடையே MYAirline-இன் செயல்பாடுகளை இடைநிறுத்தியதால் பாதிக்கப்பட்டோருக்கு உதவ சிறப்பு ஹாட்லைன்கள் மற்றும் சேனல்களை அமைத்துள்ளதாக மலேசிய விமானப் போக்குவரத்து ஆணையம் தெரிவித்துள்ளது. தனது தலைமை செயல் முறை அதிகாரி  பதவியில் இருந்து உடல்நலனை கருத்திற்கொண்டு அக்டோபர் 7 முதல் விலகிவிட்டதாக கடந்த ஞாயிற்றுக்கிழமையன்று MYAirline அறிவித்திருந்தது.

 Tags
cites ‘severe financial challenges’

MYAirline suspends

operations


போலிஸ் சம்மன்களுக்கு  60 விழுக்காடு அபராதக் கழிவு

கோலாலம்பூர், மார்ச் 20 – 216-வது போலீஸ் தினத்தை முன்னிட்டு, போலீஸ் சம்மன்களுக்கான அபராதங்களுக்கு 60 விழுக்காடு கழிவு வழங்கப்பட்டுள்ளது.

இன்று தொடங்கி மார்ச் 31 – ஆம் தேதி வரை அந்த கழிவு வழங்கப்பட்டிருப்பதாக அரச மலேசிய போலிஸ் படை தெரிவித்தது.

MyBayar Saman செயலி மூலமாகவும், நாடு முழுவதுமுள்ள போலீஸ் நிலையங்களின் போக்குவரத்து கட்டண முகப்புகளுக்கு நேரடியாகச் சென்றும் குறிப்பிட்ட சம்மன்களுக்கான அபராதத்தை செலுத்துபவர்கள் இந்த கழிவைப் பெறுவார்கள்.

எனினும், விபத்து, நீதிமன்ற விசாரணையை உட்படுத்திய சம்மன், கைது ஆணையை உட்படுத்திய சம்மன், அவசரப் பாதையில் சென்றது, சிவப்பு விளக்கை மீறியது உட்பட மேலும் சில போக்குவரத்து குற்றங்களுக்கு இந்த கழிவு வழங்கப்படாது.

 Tags
a 60 percent

compound and summons

Discount

PDRM offers


ஆடவனின் தற்கொலை முயற்சி முறியடிப்பு

ஈப்போ, பிப் 20 – ஈப்போ பைனுன் பாலத்தில் 20 மீட்டர் உயரத்திலிருந்து கீழே குதித்து தற்கொலை முயற்சியில் ஈடுப முயன்ற ஆடவனை தீயணைப்புப் படையினர் வெற்றிகரமாக தடுத்து நிறுத்தினர்.

33 வயதுடை ஆடவர் ஒருவர் நேற்றிரவு 7 மணியளவில் பைனுன் பாலத்தில் ஏறி தற்கொலை செய்வதற்கு முயன்றதைத் தொடர்ந்து உடனடியாக போலீஸ் மற்றும் தீயைணைப்பு மீட்பு பணியாளர்கள் அந்த இடத்திற்கு விரைந்தனர்.

அந்த நபரிடம் முதலில் பேச்சு கொடுத்து அவரது கவனத்தை திதை திருப்பும்படி தீயணைப்பு வீர்களுக்கு பணிக்கப்பட்டது.  அதன்படி தீயணைப்பு வீரர்களில் ஒருவர் அந்த ஆடவனிடம் வெற்றிகரமாக பேசி அவரை பின்னால் இழுத்துப் பிடித்தார்.

இதனால் அந்த ஆடவன் உடனடியாக கீழே குதிப்பதிலிருந்து தடுக்கப்பட்டான் . அதன் பின் அந்த ஆடவனிடம் தொடர்ந்து பேச்சு நடத்தி பாலத்திலிருந்து கீழே கொண்டு வந்து அவனை தீயணைப்பு அதிகாரி போலீசிடம் ஒப்படைத்தார்.


எக்குவாடோர்,பெருவில் வலுவான நிலநடுக்கம் ; 12 பேர் பலி

குயிட்டோ, மார்ச் 19 – எக்குவாடோர் ( Ecuador) கடற்கரை பகுதியையும், பெருவின் (Peru ) வடப் பகுதியையும் வலுவான நிலநடுக்கம் உலுக்கியதில், குறைந்தது 12 பேர் கொல்லப்பட்டனர்.

66 கிலோமீட்டர் ஆழத்திற்கு 6. 8 Magnitude – ஆக பதிவான அந்த நிலநடுக்கத்தை தொடர்ந்து மக்கள் பீதி அடைந்து வீடுகளில் இருந்து வெளியேறி சாலைகளில் திரண்டனர். மேலும் கட்டடங்கள் இடிந்து விழுந்ததோடு, கார்களும் நொறுங்கின.

இந்தப் பேரிடரை அடுத்து, மக்களுக்கு உதவ மீட்புக் குழுவினர் விரைந்திருக்கின்றனர்.

 Tags
12 killed

Magnitude 6.8 ea

Peru

shakes Ecuador

thquake


20,000   ரிங்கிட்டுடன்  காணாமல்போன  தோள் பேக்கை  காண்பவர்கள்  ஒப்படைக்கும்படி  பெண்மணி  கோரிக்கை

மலாக்கா, ஏப் 11 – 20.000 ரிங்கிட் ரொக்கத் தொகையுடன் காணாமல்போன தமது கணவருக்கு சொந்தமான தோள் பேக்கை காண்பவர்கள் அதனை தங்களிடம் ஒப்படைக்கும்படி பெண் ஒருவர் கேட்டுக்கொண்டார். கடந்த ஞாயிற்றுக்கிழமையன்று காலை ணி 10.15அளவில் Taman Tanjung Minyak கில் உள்ள தனது வீட்டிற்கு வந்தபிறகுதான் Puma என்ற வார்த்தை எழுதப்பட்டிருந்த கருப்பு நிறத்திலான பேக் காணாமல்போனதை தமது கணவர் Saiful Naim Basri உணர்ந்ததாக கோழி விற்பனையாளரான Siti Izrahayu Mohd Zamri தெரிவித்தார். வழக்கமாக Cheng Tajung Mimnyak மற்றும் Bukit Rambai ஆகிய பகுதிகளில் கோழி இறைச்சியை வினியோகித்த பின் தமது கணவர் அந்த பேக்குடன் வீடு திரும்புவார் என அவர் கூறினார். அந்த பேக்கில் பணம் மட்டுமின்றி தனிப்பட்ட ஆவணங்களும் இருக்கின்றன. எனவே அதனை காணும் பொதுமக்கள் 013-7962030 என்ற தொலைபேசி எண்களுக்கு தொடர்பு கொள்ளும்படி Siti Izrahyu கேட்டுக்கொண்டார்.

 Tags
good samaritans

husbands

missing

sling bag

to return

wife urges

with RM20k


கெடா பாலிங்கில் மீண்டும் திடீர் வெள்ளம்

அலோஸ்டார், செப் 28- கெடா, பாலிங்கில் கம்புங் இபோய் யில் தொடர்ந்து பெய்த மழையைச் தொடர்ந்து நேற்றிரவு திடீர் வெள்ளம் ஏற்பட்டது. இதனைத் தொடர்ந்து வெள்ளத்தில் சிக்கிக்கொண்ட மக்களை பொது தற்காப்பு படை உறுப்பினர்கள் வெளியேற்றினர். மீட்பு நடவடிக்கைகளை மேற்கொள்வதற்காற்காக பொது தற்காப்பு படையைச் சேர்ந்த 22 உறுப்பினர்கள் பாதிக்கப்பட்ட இடங்களுக்கு அனுப்பிவைக்கப்பட்டனர். வெள்ள நீர் மிகவும் விரைவாக உயர்ந்ததால் பல வீடுகள் பாதிக்கப்பட்டன. பாதிக்கப்ட்ட மக்கள் இரண்டு நிவாரண மையங்களில் தங்கவைக்கப்பட்டுள்ளதாக அறிவிக்கப்பட்டது.

 Tags
Baling

dilanda banjir kilat

kampung Iboi


மலேசிய கிண்ண காற்பந்து அரையிறுதி ஆட்டத்திற்கு பேரா தேர்வு

ஈப்போ, செப் 26 – மலேசிய கிண்ண காற்பந்து போட்டியின் அரையிறுதி ஆட்டத்திற்கு பேரா அணி தகுதி பெற்றது. நேற்றிரவு ஈப்போவில் பேரா விளையாட்டரங்கில் நடைபெற்ற ஆட்டத்தில் 1 – 0 என்ற கோல் கணக்கில் சபாவை வீழ்த்தியன் மூலம் இரண்டு காலிறுதியாட்டங்களிலும் 3 – 2 என்ற கோல் வேறுபாட்டில் வெற்றி பெற்று பேரா அரையிறுதி ஆட்டத்திற்கு தகுதி பெற்றது.

 Tags
Bos Gaurus

ke separuh akhir

Piala Malaysia


12 ஆண்டுகளாக வீட்டில் சித்ரவதை – எலும்புகள் உடைந்து நிர்வாணமாக மீட்கப்பட்ட பெண்

பாரிஸ் ஆகஸ்ட் 8 – ஜெர்மனியை சேர்ந்த பெண் ஒருவர் தனது கணவரால் 12 வருடங்களாக சிறைபிடிக்கப்பட்ட நிலையில், மொட்டையடிக்கப்பட்டு நிர்வாணமாகவும், எலும்புகள் முறிந்த நிலையிலும் மீட்கப்பட்டுள்ளார்.

ஜெர்மனி எல்லைக்கு அருகே கிழக்கு பிரான்சில் உள்ள அடுக்குமாடி குடியிருப்பில் இருந்து 53 வயதான அந்த பெண் போலீஸை அழைத்திருக்கிறார்.

அவருக்கு உடலில் பல காயங்கள் மற்றும் ஊட்டச்சத்து குறைபாடுகள் இருப்பது தெரிய வந்தது.

பல ஆண்டுகளாக அந்த வீட்டில் இருந்த கணவர் தனது மனைவிக்கு புற்றுநோய் இருப்பதாக கட்டிடத்தில் உள்ள அனைவரிடமும் கூறியிருந்தார்.

ஆனால் அவர் மனைவியை சித்ரவதை செய்திருக்கலாம் எனக்கூறிய போலீசார், கடத்தல், கற்பழிப்பு, சித்திரவதை மற்றும் காட்டுமிராண்டித்தனமான செயல்களுக்காக அந்த நபருக்கு எதிராக வழக்குப்பதிவு செய்துள்ளனர்.

 Tags
Head Shaved Freed After 12 Years

Woman Found Naked With Broken Bones


‘பட்ஜெட்’ தங்கும் விடுதிகளில் கொள்ளை ; மூவர் கைது

குளுவாங், ஜூலை 27 – ஸ்கூடாய், இஸ்கண்டார் புத்ரி மற்றும் குளுவாங் சுற்று வட்டாரப் பகுதிகளில் அமைந்துள்ள, குறைந்த கட்டண தங்கும் விடுதிகளை குறி வைத்து கொள்ளையிட்டு வந்த மூன்று ஆடவர்கள் கைது செய்யப்பட்டனர்.

இன்று அதிகாலை, தஞ்சோங் கூபாங்கில் மேற்கொள்ளப்பட்ட நான்கு வெவ்வேறு சோதனை நடவடிக்கைகள் வாயிலாக, அவர்கள் கைதுச் செய்யப்பட்டதை, குளுவாங் மாவட்ட போலீஸ் தலைவர் அசிஸ்டன் கமிஸ்னர் பஹரின் முஹமட் நோ உறுதிப்படுத்தினார்.

25 வயதுக்கும் 40 வயதுக்கும் இடைப்பட்ட அந்த மூன்று உள்நாட்டு ஆடவர்களை கைது செய்ததன் வாயிலாக, நான்கு கொள்ளை சம்பவங்களுக்கு தீர்வுக் காணப்பட்டுள்ளதாகவும் அவர் சொன்னார்.

அம்மூவருக்கும் எதிராக பழையை குற்றப்பதிவுகள் இருப்பது தெரிய வந்துள்ள வேளை; அவர்களில் இருவர் போதைப் பொருள் உட்கொண்டிருந்ததும் கண்டுபிடிக்கப்பட்டது.

விசாரணைக்காக அவர்கள் இன்று தொடங்கி ஏழு நாட்களுக்கு தடுத்து வைக்கப்பட்டுள்ளனர்.

முன்னதாக, சிம்பாங் ரெங்காமிலுள்ள, குறைந்த கட்டண தங்கும் விடுதி ஒன்றில், நபர் ஒருவரை இரு ஆடவர்கள் கொள்ளையிடும் CCTV இரகசிய கண்காணிப்பு காமிரா பதிவு நேற்று வைரலானது குறிப்பிடத்தக்கது.

 Tags
diberkas

Tiga suspek samun hotel bajet


எல்மினா விமான விபத்து ; சம்பவ இடத்தில் சோதனையை தொடங்கியுள்ளனர் அமெரிக்க விசாரணையாளர்கள்

ஷா ஆலாம், ஆகஸ்ட்டு 21 – எல்மினாவில், விமானம் விழுந்து விபத்துக்குள்ளான இடத்தில், NTSB – அமெரிக்க தேசிய போக்குவரத்து பாதுகாப்பு வாரிய அதிகாரிகள், FAA – பெடரல் ஏவியேஷன் அட்மினிஸ்ட்ரேஷன் மற்றும் Beechcraft விமான தயாரிப்பாளர்கள் ஆகியோர் இன்று காலை சோதனை நடவடிக்கையை மேற்கொண்டனர்.

விமானத்தின் உடைந்த பாகங்களை பரிசோதனை செய்ததோடு, dron ஆளில்லா விமானத்தின் உதவியுடன் அவர்கள், சம்பவ இடத்தை முழுமையாக சோதனையிட்டனர்.

12 பேர் அடங்கிய அக்குழுவினர், நேற்று காலை மலேசியா வந்தடைந்ததாக கூறப்படுகிறது.

அவர்கள் மேற்கொண்டுள்ள விசாரணை குறித்து, மலேசிய அதிகாரத்துவ தரப்பு இதுவரை எந்த ஒரு தகவலையும் வெளியிடவில்லை.

இந்நிலையில், சம்பவ இடத்திலிருந்து கண்டெடுக்கப்பட்ட விமானி அறையின் குரல் பதிவு மீதான விசாரணை முடிவடைய ஒரு வாரம் ஆகலாம் என கணிக்கப்பட்டுள்ளது.

 Tags
lokasi nahas

mula periksa

Nahas Elmina:

Penyiasat AS


பிறந்த நாள் விருந்தில் மகனை கரடியிடமிருந்து துணிச்சலாக காப்பாற்றிய தாய்

மெக்சிகோ சிட்டி, செப் 27 – டவுன் சின்ரோம் மினால் பாதிக்கப்பட்ட தனது 15 வயது மகன் சான்டியாகோவின் பிறந்தநாளை பொது பூங்காவில் கொண்டாடும் நடவடிக்கையில் ஈடுபட்டிருந்த மெக்சிக்கோவைச் சேர்ந்த சில்வியா மசியாஸ் என்ற பெண்மணி திடீரென அங்கு கரடி வந்ததால் பெரும் அதிர்ச்சிக்கு உள்ளானார். அங்கு மேசையில் வைக்கப்பட்டிருந்த கிழங்கு உட்பட பல்வேறு உணவுகளையும் கரடி ருசி பார்த்தது. இந்த காட்சியை சில்வியா மசியாஸின் தோழியான ஏஞ்சலா சாப்பா வீடியோ எடுத்துக் கொண்டிருந்தார். அப்போது தனது மகன் சாண்டியாகோவை அணைத்துக்கொண்டு கரடியிடமிருந்து அவனை காப்பாற்றினார் சில்வியா மசியாஸ். அதே வேளையில் சாண்டியாகோ தனது கண்களைக் கையால் மூடிக்கொண்டிருப்பதைக் அந்த காணொளியில் காணமுடிந்தது.

 Tags
A Mexican mother bravely shielded her son

after a bear leapt

on a picnic table


விலைவாசி  உயர்வை  எதிர்கொள்ள  குறுகிய கால  திட்டம் தேவை   – இஸ்மாயில்  சபரி வலியுறுத்து

கோலாலம்பூர், செப் 26 – விலைவாசி உயர்வு மற்றும் அரிசி போன்ற சில பொருட்களின் பற்றாக்குறையை குறைக்க குறுகிய கால திட்டத்தை உடனடியாக செயல்படுத்த வேண்டும் என்று முன்னாள் பிரதமர் Ismail Sabri Yaakob அரசாங்கத்தை கேட்டுக்கொண்டுள்ளார். இந்த பிரச்சினைகளில் மக்கள் கோபமாக இருப்பதால்,உடனடி நடவடிக்கையில் ஈடுபட வேண்டியது அவசியம் என அவர் தெரிவித்தார். தாம் பிரதமராக இருந்தபோது கோழியின் விலை உயர்ந்தபோது , சிங்கப்பூருக்கு கோழி இறைச்சி ஏற்றுமதியை நிறுத்தியதோடு அதன் இறக்குமதிக்கு பல நிறுவனங்களுக்கு அனுமதி அளித்தது உட்பட விவேகமான செயல் திட்டம் எடுக்கப்பட்டதை இஸ்மாயில் சப்ரி சுட்டிக்காட்டினார்.

அதேபோல், விலைவாசி உயர்வு மற்றும் பொருட்களின் விநியோக பற்றாக்குறையை சமாளிக்க அரசாங்கம் குறுகிய கால நடவடிக்கைகளை அறிவிக்க வேண்டும். அரசாங்கம் உடனடி நடவடிக்கை எடுக்கும் என்று நான் நம்புகிறேன்,” என்று அவர் செய்தியாளர்களிடம் கூறினார். பக்காத்தான் ஹராப்பானுடன் புரிந்துணர்வு ஒப்பந்தத்தில் கையெழுத்திடுவதற்கு முன், சமமான நிதி இல்லாவிட்டாலும், எந்தப் பேச்சுவார்த்தையும் நடத்தாமல் எதிர்க்கட்சி எம்.பி.க்களுக்கு தனது நிர்வாகம் ஒதுக்கீடுகளை வழங்கியதாகவும் இஸ்மாயில் கூறினார்.

 Tags
Ismail tells govt

Unveil short-term plan to counter price hikes


காற்று தூய்மைக்கேடு ; பேங்கோக் மக்கள் வீட்டில் இருந்து வேலை செய்யுமாறு கேட்டுக் கொள்ளப்பட்டுள்ளனர்

தாய்லாந்து , ஜன 26 – தலைநகர் பேங்கோக்கில் காற்று தூய்மைக்கேடு மோசமடைந்துள்ளதால், மக்கள் வீட்டில் இருந்து வேலை செய்யுமாறும், முகக் கவசம் அணியுமாறும் கேட்டுக் கொள்ளப்பட்டுள்ளனர்.

வெளியே செல்ல அவசியம் ஏற்பட்டால், பொது போக்குவரத்து சேவையை பயன்படுத்துமாறும் கேட்டுக் கொள்ளப்பட்டுள்ளது.

உலகில் சுற்றுப் பயணிகள் அதிகம் விரும்பிச் செல்லும் நகரங்களில் ஒன்றாக திகழும் பேங்கோக்கில் காற்று தூய்மைக்கேட்டு பிரச்சனைக்கு தீர்வுக் காண, திறந்தவெளி எரிப்பு, கட்டுமானம், இயந்திரங்கள் வெளியிடும் புகை ஆகியவற்றை கட்டுப்படுத்தும் நடவடிக்கைகளை அந்நாட்டு அரசாங்கம் மேற்கொண்டுள்ளது.

பேங்கோக்கில் நேற்று வரை காற்றின் தரம் மிதமான நிலையில் பதிவான வேளை ; இன்று அது ஆரோக்கியமற்ற சூழலில் பதிவாகியுள்ளது.

 Tags
are asked to work from home

Bangkok residents

due to pollution


லங்காவி கடல் பகுதியில் 9 கிலோ கெனாபிஸ்  போதைப் பொருள் பறிமுதல்

அலோர்ஸ்டார், பிப் 10 – அண்டை நாட்டிலிருந்து கடத்தி வரப்பட்டதாக நம்பப்படும் 45 ,000 ரிங்கிட் மதிப்புள்ள கெனாபிஸ் போதை பொருளை லங்காவி கடல் பகுதியில் மலேசிய கடல் அமலாக்க நிறுவனம் பறிமுதல் செய்தது. தாய்லாந்து எல்லையிலிருந்து s படகு ஒன்று நாட்டின் கடல் பகுதியில் நுழைந்ததைத் தொடர்ந்து நேற்றிரவு மணி 10.25 அளவில் அந்த படகில் மேற்கொள்ளப்பட்ட பரிசோதனையில் போதைப் பொருள் பறிமுதல் செய்யப்பட்டதாக கெடா – பெர்லீஸ் கடல் பாதுகாப்பு இயக்குனர் முதலாவது அட்மிரல் Romli Mustafa கூறினார்.

 Tags
9kg cannabis in

MMEA seizes

waters off Langkawi


இந்தியாவின் திரைப்பட மற்றும் தொலைக்காட்சி நிறுவனத்தின் தலைவராக நடிகர் மாதவன் நியமனம்

பூனே, செப் 2 – இந்தியாவின் மத்திய தகவல் மற்றும் ஒலிபரப்புத் துறை அமைச்சகத்தின் கீழ் இயங்கி வரும் இந்திய திரைப்பட மற்றும் தொலைக்காட்சி நிறுவனத்தின் தலைவராக நடிகர் மாதவன் நியமிக்கப்பட்டுள்ளார்.

மத்திய அரசு அறிவிப்பை செய்துள்ள நிலையில்,

மத்திய அமைச்சர் அனுராக் தாக்கூர், நடிகர் மாதவனுக்கு வாழ்த்து தெரிவித்து X தளத்தில் பதிவிட்டுள்ளார்.

அதில், “இந்திய திரைப்பட மற்றும் தொலைக்காட்சி நிறுவனத்தின் தலைவராக தேர்வு செய்யப்பட்டு இருக்கும் நடிகர் மாதவனுக்கு மனமார்ந்த வாழ்த்துக்கள். உங்களின் முந்தைய அனுபவம் மற்றும் கடுமையான தொழில்தர்மம் ஆகியவை இந்த நிறுவனத்திற்கு பயன்படும் என்று உறுதியாக நம்புகிறேன். உங்களது அனுபவம் நல்லபடியான மாற்றங்களை ஏற்படுத்துவதோடு, நிறுவனத்தை மேன்மேலும் உயரத்திற்கு கொண்டு செல்லும்.,” என்று குறிப்பிட்டுள்ளார்.

இதற்கு பதிலளித்துள்ள நடிகர் மாதவன்.

“மிக்க நன்றி. உங்களின் எதிர்ப்பார்ப்பை பூர்த்தி செய்ய என்னால் முடிந்தவரை செய்வேன்” என கூறியுள்ளார்.

அண்மையில் மாதவன் இயக்கி நடித்த The Rocketry திரைப்படம் மத்திய அரசின் தேசிய விருது வென்றது குறிப்பிடத்தக்கது.

திரைப்படம் மற்றும் தொலைக்காட்சி நிறுவனங்களில் உலகின் முன்னணி நிறுவனம் சினிமா மற்றும் தொலைக்காட்சிகளுக்கான சர்வதேச தொடர்பு மையத்தின் உறுப்பினராக இந்திய திரைப்பட மற்றும் தொலைக்காட்சி நிறுவனம் இருக்கிறது.

 Tags
'Rocketry' Actor R Madhavan Appointed As

Institute Of India

New President Of Film And Television


2024 சுக்மாவில்  கபடி, சிலம்பம் இடம்பெறாதது ஏன் ?  விளையாட்டுத் துறையினர்  ஆதங்கம்

கோலாலம்பூர், மார்ச் 22 – 2024-ஆம் ஆண்டு சரவாக்கில் நடைபெறும் சுக்மா- மலேசிய விளையாட்டுப் போட்டியில், கபடி, சிலம்பம் ஆகிய இரு போட்டிகள் இடம்பெறாதது , அவ்விளையாட்டுத் துறையினரைப் பெரிதும் அதிர்ச்சி அடைய வைத்திருக்கின்றது.

உலகக் கிண்ணம், ஆசிய விளையாட்டுப் போட்டி உட்பட அனைத்துலக நிலையில் கபடி போட்டிகள் நடைபெற்று வருகின்றன.

ஆனால் , மலேசிய விளையாட்டுப் போட்டியில் கபடி இணைக்கப்படாதது பெரும் ஏமாற்றமாக அமைந்திருப்பதாக , மலேசிய கபடி சங்கத்தின் பொதுச் செயலாளர் பீட்டர் கோபி (Peter Gobi) ஆதங்கத்தை வெளிப்படுத்தினார்.

அத்துடன், கடந்த 3 சுக்மா போட்டிகளில், கபடியும் சிலம்பமும் கண்காட்சிப் போட்டிகளாகவே சேர்க்கப்பட்டிருந்தன. இந்தியர்களின் பாரம்பரிய விளையாட்டாக விளங்கும் இவ்விரு போட்டிகளின் இந்த நிலை இன்னும் எத்தனை காலம் தான் நீடிக்கும்?

பத்தகப் பட்டியலில் இடம்பெறக்கூடிய ஒரு போட்டி என்ற தகுதியை , இவ்விரு விளையாட்டுகளுக்கும் எப்போது கிடைக்குமென பீட்டர் கோபி வினவினார்.

ஆகக் கடைசியாக, 2022 -இல், சுக்மாவும் கபடியும் கண்காட்சி போட்டியாக இடம்பெற்ற வேளை, 2024 -இல் முழு அங்கீகாரம் பெற்ற போட்டியாக அவை சேர்த்துக் கொள்ளப்படுமென , அப்போதைய இளைஞர் விளயாட்டு அமைச்சர் அஹ்மாட் பைசால் அசுமு -வும் ( Ahmad Faizal Azumu ) அவ்வமைச்சின் முன்னாள் தலைமைச் செயலாளர் டத்தோ ஜன சந்திரனும் உறுதியளித்திருந்தனர்.

அந்த உறுதி கண்டிப்பாக அடுத்த சுக்மா போட்டியில் நிறைவேறும் என்ற நம்பிக்கையில் இருந்த அவ்விளையாட்டு துறையினருக்கு, இறுதியில் ஏமாற்றமே மிஞ்சியிருக்கிறது.

அண்மையில், இளைஞர் விளையாட்டு அமைச்சர் ஹன்னா யோவின் தலைமையில் நடைபெற்ற உயர் நிலையிலான செயற்குழு கூட்டத்தில் , 2024 சுக்மாவில் இடம்பெறவுள்ள போட்டிகளின் விபரங்கள் வெளியிடப்பட்டன.

அதில் கபடியும் சிலம்பமும் இடம்பெறத் தவறியது. அதையடுத்து, அவ்விரு போட்டிகளும் சுக்மாவில் இணைத்துக் கொள்ளப்படாததற்கு என்ன காரணம் என பீட்டர் கோபி , இளைஞர் விளையாட்டு அமைச்சையும், மலேசிய விளையாட்டு மன்றத்தையும் கேட்டுக் கொண்டுள்ளார்.

 Tags
are not included

in 2024 Sukma

is concerned

The sports industry

Why Kabaddi and Silambam


சிலாங்கூரில்  பெரிக்காத்தான்  நேசனல் 35 இடங்களை  கைப்பற்றும்  – அஸ்மின்

கோலாலம்பூர், ஜூலை 25 – ஆகஸ்ட் 12 ஆம் தேதி நடைபெறும் சிலாங்கூர் சட்டமன்ற தேர்தலில் மொத்தம் உள்ள 56 இடங்களில் 35 தொகுதிகளை பெரிக்காத்தான் நேசனல் கைப்பற்ற முடியும் என டத்தோஸ்ரீ அஸ்மின் அலி தெரிவித்துள்ளார். சிலாங்கூர் பெரிக்காத்தான் நேசனலின் தலைவருமான அஸ்மின் உலு கிளாங் சட்டமன்ற தொகுதியில் போட்டியிடுவார் என எதிர்பார்க்கப்படுகிறது. பொருளாதார விவகாரங்கள் மற்றும் வாழ்க்கை செலவீன பிரச்சனைகளை பிரச்சாரத்தின்போது நாங்கள் கவனம் செலுத்துவோம் என அவர் தெரிவித்தார். மலாய்க்காரகள் பெரும்பான்மையாக உள்ள தொகுதிகள் மட்டுமின்றி மலாய்க்காரர்கள் அல்லாத இடங்களிலும் நாங்கள் பல தொகுதிகளை கைப்பற்றுவோம் என Concorde club ஏற்பாட்டில் மூத்த ஊடகவியலாளர்களுடன் நடைபெற்ற சந்திப்பில் அஸ்மின் தெரிவித்தார். அனைத்து மலேசியர்களுக்கும் நன்மையளிக்கும் கொள்கைகளை பெரிக்காத்தான் நேசனல் கொண்டிருப்பதாக அவர் கூறினார். தெரிவித்தார்.

 Tags
can win in up to 35 seats in selangor

Says Azmin

State polls perikatan


கடுமையான  போட்டிக்குப் பின்  அம்னோ  உதவித் தலைவராக வான் ரோஸ்டி,  காலிட் நோர்டின் ஜொஹாரி தேர்வு

கோலாலம்பூர், மார்ச் 20 – அம்னோ உதவித் தலைவர் தேர்தலில் 6,000 மேற்பட்டோர் வாக்களித்ததைத் தொடர்ந்து கடுமையான போட்டிக்குப் பின் Wan Rosdy Wan Ismail. Khaled Nordin மற்றும் Johari Ghani மூன்று உதவித் தலைவர்களாக தேர்ந்தெடுக்கப்பட்டனர். புதுமுகமான Wan Rosdy யும், Johari யும் பெரும்பாலான வாக்குகளை பெற்றனர். Pahang மந்திரிபுசாரும் மாநில அம்னோ தொடர்பு குழுத் தலைவருமான Wan Rosdy 127 பேராளர்களின் வாக்குகளைப் பெற்றார். Johor , முன்னாள் மந்திரிபுசாருமான காலிட் நோர்டின் 116 வாக்குகளையும் Titiwangsa நாடாளுமன்ற உறுப்பினருமான Johari 110 பேராளர்களின் வாக்குகளைப் பெற்றதாக அதிகாரப்பூர்வ முடிவில் தெரிவிக்கப்பட்டது. இதனிடையே Tengku Zafrul , Isham Jalil ,Zambry Abdul Kadir, உட்பட 25 பேர் அம்னோ உச்சமன்ற உறுப்பினர்களாக தேர்ந்தெடுக்கப்பட்டனர்.

 Tags
25 elected

6.000 vote

and Tenku Zafrul

differences

for umno VP

isham Jalil among

Shows tight race

supreme council


செந்தூல் தீமோருக்கும் பண்டாராயா    நிலையத்திற்குமிடையே  LRT   சேவைகளுக்கான   ரயில்கள்  குறைக்கப்பட்டுள்ளன

கோலாலம்பூர், பிப் 24 – செந்தூல் தீமோர் மற்றும் பண்டாராயா நிலையத்திற்கிடையே LRT ரயில் சேவைகளுக்கான இடைவெளி நேரம் 12 நிமிடங்களாக இருக்கும் என Rapid Rail தெரிவித்துள்ளது. பாதுகாப்பு காரணங்களுக்கான சேவையில் ஈடுபடுத்தப்பட்டிருக்கும் LRT ரயில்களின் எண்ணிக்கை குறைக்கப்பட்டுள்ளதே இதற்கான காரணம் என தெரிவிக்கப்பட்டுள்ளது. ஐந்து LRT ரயில்களில் தற்போது இரண்டு ரயில்கள் மட்டுமே சேவையில் ஈடுபட்டு வருவதாக Rapid Rail தெரிவித்துள்ளது. ஜனவரி 27 ஆம் தேதியிலிருந்து அந்த இரண்டு நிலையங்களுக்கிடையே ஐந்து ரயில்கள் பயன்படுத்தப்பட்டன . பண்டராயா LRT ரயில் நிலையத்திற்கு அருகே அமைப்பு மற்றும் தண்டவாள பாதிப்பினால் அந்த ரயில்கள் பழுதுபார்க்கும் அல்லது பராமரிப்பு பணிக்காக அம்பாங்கிலுள்ள LRT கிடங்கிற்கு திரும்ப முடியவில்லை. இதனால் ஐந்து ரயில்களில் மூன்று அங்கிருந்து மீட்டுக்கொள்ளப்பட்டுளளதாக Rapid Rail வெளியிட்ட அறிக்கையில் தெரிவித்துள்ளது.

 Tags
and Bandaraya Stations

between

LRT frequency

reduced

Sentul Timur


மொரிஷியஷில்   புயல் அபாயம்   விமான சேவைகள்  ரத்து

Tags
cyflone freddy arrives

Mauritius Lashed by

rains as intense


ஜோகூரில் வெள்ளத்தால் 4-வது நபர் உயிரிழப்பு

செகாமாட் , மார்ச் 4 – ஜோகூரில் வெள்ளத்தால் நான்காவது உயிரிழப்பு பதிவானது . உயிரிழந்த அந்த நான்காவது நபரான வயதான பெண்ணின் உடல் நேற்று மாலை செகாமாட், Batu Anam- மிலுள்ள கால்வாய் அருகில் கண்டெடுக்கப்பட்டதாக ஜோகூர் போலீஸ் தலைவர் Datuk Kamarul Zaman Mamat தெரிவித்தார்.

தனியாக வசித்து வரும் 68 வயதான அப்பெண்ணின்

உடல், வெள்ளம் சூழ்ந்த அவரது வீட்டிற்கு அருகில் , அண்டை வீட்டாரால் கண்டெடுக்கப்பட்டதாக அவர் கூறினார்.

இதுவரை, அம்மாநிலத்தில் வெள்ளத்தால் குளுவாங்கில் ஓர் உயிரிழப்பு சம்பவமும், 3 உயிரிழப்பு சம்பவங்கள் செகாமாட்டிலும் பதிவு செய்யப்பட்டதாக அவர் குறிப்பிட்டார்.

 Tags
An elderly woman

flood in Johor

is the 4th victim of the


இபிஎப்  முதல் கணக்கில் அரசாங்கம்  500 ரிங்கிட் பங்களிப்பு செய்யும்

கோலாலம்பூர், பிப் 24 – இபிஎப்-பின் முதல் கணக்கில் 10,000 ரிங்கிட்டுக்கும் கீழ் குறைவாக பணம் உள்ளவர்களின் சேமிப்பில் , அரசாங்கம் 500 ரிங்கிட் பங்களிப்பை செய்யும்.

40 வயதிலிருந்து 54 வயதுக்கு உட்பட்ட 20 லட்சம் இபிஎப் சந்தாதாரர்கள் அந்த உதவியின் கீழ் பயனடைவர். அதற்காக அரசாங்கம் 1 பில்லியன் ரிங்கிட்டை ஒதுக்கியிருக்கிறது.


பள்ளிகளுக்கு முன் ‘Tiger Pod’ விற்கப்படுவது குறித்து சுகாதார அமைச்சு கவலை

புத்ரஜயா, ஜன 25- அண்மையில், பள்ளிகளுக்கு முன், மின்னியல் சிகிரெட்டுகள் அல்லது வேப் பொருட்கள் விற்கப்படுவது வைரலானது தொடர்பில் சுகாதார அமைச்சு அதிருப்தியை வெளிப்படுத்தியுள்ளது.

மின்னியல் சிகிரெட்டுகள் அல்லது பொம்மைகளை ஒத்த வேப் பொருட்கள் அல்லது ‘Tiger Pod’ ஆகியவற்றின் விளம்பரம் அல்லது விற்பனை நடவடிக்கைகள் மேற்கொள்ளப்படுவது குறித்து தமதமைச்சுக்கு தகவல் கிடைத்திருப்பதாக, சுகாதார அமைச்சர் டாக்டர் சாலிஹா முஸ்தப்பா சொன்னார்.

அதுபோன்ற பொருட்கள் மாணவர்களை எளிதாக கவர்திழுக்க கூடியவை என்பதால், பெற்றோர்கள் மற்றும் ஆசிரியர்கள் மத்தியில் அது கவலையை ஏற்படுத்தி இருப்பதையும் அமைச்சர் சுட்டிக் காட்டினார்.

அவ்வகை பொருட்களில், நிகோடின் அடிப்படையிலான திரவம் பயன்படுத்தப்படுவதால், அவற்றை விற்பனை செய்யவும், விநியோகிக்கவும் முறையான அனுமதியை பெற்றிருக்க வேண்டும்.

 Tags
'Tiger Pod' in front of school

expresses concern over

Health Ministry

widespread sale of


பெண் போல வேடமிட்டு சதுரங்க விளையாட்டில் கலந்து கொண்ட ஆடவனின் செயல் அம்பலம்

கென்யாவில் நடைபெற்ற மகளிருக்கான சதுரங்கப் போட்டியில் வெற்றி பெற பெண் போல வேடமிட்டு போட்டியில் பங்கேற்ற ஆடவன் ஒருவனின் செயல் அம்பலமானது.

புர்கா மற்றும் கண்ணாடியை அணிந்திருந்த அந்த 25 வயது ஆடவன், போட்டியில் கலந்து கொள்வதற்காக பெண் ஒருவரின் பெயரில் போட்டி ஏற்பாட்டாளர்களிடம் தம்மை பதிந்து கொண்டுள்ளான்.

கென்யாவில் புர்கா அணிவது வழக்கம் என்பதால், முதலில் அவன் மீது யாருக்கும் சந்தேகம் எழவில்லை.

எனினும், ஆட்டம் நெடுகிலும், ஆற்றல் மிகுந்த போட்டியாளர்கள் பலர் அவனிடம் வீழ்ந்ததால், சந்தேகம் எழுந்தது. அதனால் அவனை அழைத்து விசாரித்த போது, தாம் பெண்ணில்லை என்பதை அவன் ஒப்புக் கொண்டதாக கூறப்படுகிறது.

பண நெருக்கடியை எதிர்நோக்கியிருக்கும் அவ்வாடவன், ரொக்கப் பரிசுப் பணத்திற்காக பெண் வேடமிட்டு போட்டியில் கலந்து கொண்டதும் தெரிய வந்தது.

 Tags
A man disguised

as a woman and participated

in a game of chess

was exposed


சென்னைக்கும்  பினாங்கிற்குமிடையே விமானச் சேவை  -இந்தியா ஆராயும்

சென்னை ,மார்ச் 7 – தமிழ் நாட்டில் சென்னைக்கும் மலேசியாவில் பினாங்கு மாநிலத்திற்குமிடையே நேரடி விமானச் சேவையை மேற்கொள்வது குறித்து தேவையான சாத்தியங்களை ஆராயும்படி இந்திய விமான நிறுவனங்களுக்கு ஆலோசனை கூறப்பட்டுள்ளது. இந்திய சிவில் விமான போக்குவரத்து அமைச்சர்

ஜோதிராதித்ய சிந்தியா தமிழ்நாடு முதலமைச்சர் மு.க ஸ்டாலினுக்கு எழுதிய கடிதத்தில் இந்த விவரங்களை தெரிவித்துள்ளார். சென்னைக்கும் பினாங்கிற்குமிடையே நேரடி விமான சேவை தொடங்கப்பட வேண்டும் என மு.க ஸ்டாலின் கடந்த மாதம் 11 ஆம் தேதி இந்தியப் பிரதமர் நரேந்திர மோடி மற்றும் இந்திய சிவில் விமான போக்குவரத்து அமைச்சருக்கு கடிதம் எழுதியிருந்தார். பினாங்கிற்கான நேரடி விமான சேவைக்கு தேவையான அனைத்து அம்சங்களையும் சிவில் விமான போக்குரத்து அமைச்சு ஆராயும் என ஜோதிராதித்ய சிந்தியா தெரிவித்துள்ளார்.

 Tags
Chennai to Penang

direct flight service

Indian goverment

will look and study


புக்கிட் செலம்பாவ் தொகுதியில்  மீண்டும்  சண்முகம்  போட்டியிட  வாய்ப்பு

சுங்கைப் பட்டாணி , ஜூலை 28 – கெடா புக்கிட் செலம்பாவ் சட்டமன்ற தொகுதியின் நடப்பு உறுப்பினரான ஆர். சண்முகத்தை பக்காத்தான் ஹராப்பான் மீண்டும் களம் இறக்கியிருக்கிறது தொடக்கத்தில் சண்முகத்திற்கு பதிலாக புதுமுகமான ஆர். சுந்தராஜூ புக்கிட் செலம்பாவ் தொகுதியில் போட்டியிடுவார் என பக்காத்தான் ஹராப்பான் பெயர் பட்டியல் வெளியிட்டிருந்தது. எனினும் வேட்பாளர்களை அறிமுகம் செய்யும் நிகழ்வில் நேற்றிரவு சண்முகம் புக்கிட் செலம்பாவ் சட்டமன்ற தொகுதியில் போட்டியிடுவார் என அக்கட்சியின் தலைமைச் செயலாளர் டத்தோஸ்ரீ Saifuddin

Nasution Ismail தெரிவித்தார்.

பி.கே.ஆர் கட்சியைச் சேர்ந்த சண்முகம் புக்கிட் செலம்பாவ் சட்டமன்ற தொகுதியில் பெரிக்காத்தான் நேசனல் உறுப்புக் கட்சியைச் சேர்ந்த பாஸ் கட்சியின் அஸிஸான் ஹம்சாவை எதிர் நோக்கவிருக்கிறார். இதனிடையே மக்களுக்கு சிறந்த சேவையை வழங்கியதன் அடிப்படையில் தாம் மீண்டும் போட்டியிடுவதற்கு வாய்ப்பு வழங்கப்பட்டிருப்பதாக சண்முகம் தெரிவித்தார். தமது தொகுதியில் நீர் விவகாரம் பெரிய பிரச்சனையாக இருப்பதால் அதனை தீர்ப்பதற்கான நடவடிக்கையில் கவனம் செலுத்தப்போவதாக அவர் கூறினார்.

 Tags
incumbent Bukit Selambau assemblyman

Pakatan to renominate


எனக்கு இந்தியர்களுடன் நல்ல உறவு இருக்கிறது, இதில் என்ன தவறு ? – அன்வார்

சுங்கை பட்டாணி, ஜூலை 16 –

எதிர்கட்சி அரசியல்வதிகள் பரப்பி வரும் இனவாத அரசியலை மலேசியர்கள் ஒதுக்க வேண்டும் என கேட்டுக் கொண்டுள்ளார் பிரதமர் அன்வார் இப்ராஹிம்.

பாரிசான் நேசனலுடன் இணைந்து ஒற்றுமை அரசாங்கத்தை அமைத்த போதிலும், இன பாகுபாடு இல்லாத தனது அரசியல் கொள்கையை ஒருபோதும் சமரசம் செய்துக் கொள்ளவில்லை என அன்வார் கூறியுள்ளார்.

எனக்கு இந்தியர்களுடன் நல்ல உறவு இருக்கிறது. இதில் என்ன தவறு. பிற இன மக்களுடன் ஒற்றுமையாக இருப்பது தவறா? நமது சுதந்திர தந்தை துங்கு அப்துல் ரஹ்மானும் இதைத்தானே வலியுறுத்தியுள்ளார்?

மலேசியாவின் அரசியல் அமைப்பு சட்டத்துக்கு ஏற்ப மலாய்காரர்களின் நலன் பாதுகாக்கப்பட வேண்டும், கூட்டரசு மதமாக இஸ்லாம் இருப்பது, மலாய் ஆட்சியாளர்களின் உரிமையை நிலைநாட்டுவது போன்றவற்றை நாம் ஏற்றுக் கொண்டாலும் பிற இனத்தவரின் உரிமையும் காக்கப்பட வேண்டும் அல்லவா? என சுங்கை பட்டாணியில் இந்திய சமூகத்தை சந்தித்த நிகழ்ச்சியில் அன்வார் கூறினார்.

இந்திய சமூகம் தங்கள் கண்ணியத்தைத் தக்க வைத்துக் கொள்ள வேண்டும் என்பதோடு இனப் பாகுபாட்டை ஊக்குவிக்கும் எந்த தரப்பையும் ஆதரிக்க கூடாது எனவும் அன்வார் எச்சரிக்கை விடுத்தார்.

நாட்டில் என்ன நடக்குறது என்பதை நீங்கள் அறிகிறீர்களா? சில இந்தியர்கள் பெரிக்காதான் நேஷனல் மற்றும் பாஸ் கட்சிக்கு ஆதராவாக இருப்பதை அறிகிறேன். இந்த நாட்டின் எதிர்காலத்தை மாற்றுவதற்கான முயற்சியை எடுத்து வருகிறோம், ஆனால் ஒரு சில இந்தியர்கள் உங்களை புறக்கணிப்பவர்களையே ஆதரிப்பதாக சொல்வது விந்தையாக இருக்கிறது. உங்களுடைய தன்மானம் எங்கே சென்று விட்டது? என அன்வார் வினவினார்.

நாட்டில் ஏழ்மையாக இருப்பவர்கள் பெரும்பாலானோர் மலாய்க்காரர்கள்தான் என்றாலும் அதில் மிக ஏழ்மையான நிலையில் இருப்பவர்கள் இந்தியர்களே அதிகம்.

எந்த இன பாகுபாடும் இன்றி ஏழ்மையை ஒழிப்பதற்கு ஒற்றுமை அரசாங்கம் உறுதி பூண்டுள்ளது என அன்வார் தெரிவித்தார்.

 Tags
Malaysians should reject

racial political sentiments

says PM


மோட்டார் சைக்கிள் மின்கம்பத்தில் மோதி தலைமை ஆசிரியர் மரணம்.

சபா பெர்னாம் , ஜூலை 14 – நேற்று நண்பகல் 1.30 மணியளவில் , ஜாலான் சுப்பார் எனும் சாலையில் பள்ளி தலைமை ஆசிரியர் ஒருவர் ஓட்டி சென்ற மோட்டார் வண்டி மின்கம்பத்தில் மோதி அவர் சம்பவ இடத்திலேயே உயிரிழந்துள்ளார்.

59 வயதுடைய அந்த ஆசிரியர் பள்ளி முடிந்து தனது வீட்டிற்கு சென்று கொண்டிருந்த போது திடீரென மோட்டார் வண்டி வேக கட்டுப்பாட்டை இழந்து மின்கம்பத்தில் மோதி அவரது தலையில் பலமான காயம் ஏற்பட்டு உயிரிழந்துள்ளார் என போலீசார் தெரிவித்தனர்.

அதன் பிறகு அவரது உடல் பிரேத பரிசோதனைக்காக தெங்கு அம்புவான் ஜெமா மருத்துவமனைக்கு அனுப்பப்பட்டது.

 Tags
elektrik

Guru besar maut

motosikal langgar tiang


விபத்திற்கு  முன் இரு விமானிகளும் நலமாக  இருந்தனர்

கோலாலம்பூர், செப் 15 – ஹெல்மினாவில் சிறு ரக விமானம் விபத்துக்குள்ளானதற்கு முன்னதாக அந்த விமானத்தின் இரண்டு விமானிகளும் நலமாக இருந்தனர். அந்த இரண்டு விமானிகளும் போதுமான ஓய்வில் இருந்துள்ளனர். அவர்கள் மருத்துவ பிரச்சனை எதனையும் எதிர்நோக்கவில்லையென அந்த விமான விபத்து குறித்து விசாரணை குழு வெளியிட்ட முன்னோடி அறிக்கையில் தெரிவிக்கப்பட்டுள்ளது.

 Tags
Both pilots

in perfect health

preliminary report

says plane crash


மரங்கள் விழுந்து  3 வாகனங்கள் சேதம் 2 ஓட்டுனர்கள் காயம்

கோலாலம்பூர், பிப் 14 – கோலாலம்பூரில் நேற்று மாலை செய்த கடுமையான மழையைத் தொடர்நது இரண்டு வெவ்வேறு இடங்களில் மரங்கள் விழுந்ததில் இரு கார் ஓட்டுனர்கள் காயம் அடைந்ததோடு மூன்று கார்கள் சேதம் அடைந்தன. கோலாலம்பூர் Taman Pagar Ruyung, Jalan 2/115 A என்ற இடத்தில் மாலை 5 மணியளவில் மரம் விழுந்த முதல் சம்பவத்தில் Produa Arus மற்றும் Toyota Vios கார்கள் சேதம் அடைந்தன. அந்த சம்பவத்தில் Produa Aruz கார் ஓட்டுனர் லேசாக காயம் அடைந்த போதிலும் சுவாசிப்பதில் சிரமத்தை எதிர்நோக்கியதால் அவர் உடனடியாக மலாயா பல்கலைக்கழக மருத்துவ நிலையத்திற்கு கொண்டுச் செல்லப்பட்டார்.

அக்காரில் இருந்த அவரது இரு பிள்ளைகள் மற்றும் Vios கார் ஓட்டுனர் காயம் அடையவில்லை. தேசிய பள்ளிவாசலுக்கு அருகே பெண் ஒருவர் ஓட்டிச் சென்ற Proton Exora கார் மீது மரம் விழுந்தது. உடனடியாக அங்கு சென்ற தீயணைப்பு வீரர்கள் ஓட்டுனர் இருக்கையில் சிக்கிக் கொண்ட 48 வயது பெண்ணை மீட்டு கோலாலம்பூர் பொது மருத்துவமனைக்கு கொண்டுச் சென்றனர். அந்த பெண் சொற்ப காயத்திற்கு உள்ளானார்.

 Tags
2 people hurt

Tree fall cars in heavy rain


செய்யாத வேலைக்கு விளம்பரம் தேடுகிறாரா சரஸ்வதி ? ம.இ.கா தினாளன் கேள்வி

கோலாலம்பூர், செப் 5 – முடி திருத்தும் நிலையும், நகைக்கடை மற்றும் ஜவுளிக்கடை வியாபாரிகள் வெளிநாட்டுத் தொழிலாளர்கள் பற்றாக்குறையால் பல காலமாகவே சிரமத்தை எதிர்நோக்கி வந்த நிலையில், நேற்று பிரதமர்பிரிக்பீல்ட்ஸில் லெஸ்தாரி நியாகா வணிக வளாக திறப்பு விழாவிற்கு வந்தபோது, ம.இ.கா துணைத் தலைவர் தனது உரையின் போது அப்பிரச்சனையை பிரதமரின் கவனத்திற்கு கொண்டுச் சென்றார்.

கடந்த காலத்தில் துன் சாமிவேலு அதே போன்ற பிரச்சனையை கொண்டு வந்தபோது, அச்சமயத்தில் நிதி அமைச்சராக இருந்த அன்வார்தான் ஒப்புதல் கொடுத்ததாக சரவணன் சுட்டிக் காட்டினார்.

அதற்கு பதிலளிக்கும் வகையில், விண்ணப்பிக்கப்பட்ட எண்ணிகையிலிருந்து பாதி விண்ணப்பங்களுக்கு அனுமதி கொடுக்கப்பட அன்வார் இணக்கம் தெரிவித்தார்.

இவ்விவகாரத்தை அமைச்சரவைக்கு கொண்டு வரும்படியும் மனிதவள அமைச்சர் சிவக்குமாரை பணித்தார்.

ஆனால் தொழில்முனைவர், கூட்டுறவு மேம்பாட்டு துணையமைச்சராக இருக்கும் சரஸ்வதி இவ்விவகாரம் தொடர்பில் செய்தியாளர் சந்திப்பை நடத்தியிருப்பது அவர் மலிவு விளம்பரத்தை தேட முயற்சிக்கிறாரா என ம.இ.கா-வின் தகவல் பிரிவுத் தலைவர் தினாளன் கேள்வி எழுப்பி இருக்கிறார்.

தமது அமைச்சுக்கு சம்பந்தம் இல்லாத இப்பிரச்சனைக்கு தீர்வு ஏற்படுத்த தாமும் வேலை செய்திருப்பதாக காட்டிக் கொள்ள முயற்சிப்பது சிறுபிள்ளைத்தனமாக இருப்பதாக் தினாளன் சாடியுள்ளார்.

 Tags
on matters concerning the Malaysian Indian community

Quit seeking cheap publicity


இ காசே  தரவு மையத்தின் கீழ் 125,000 பரம  ஏழைகள்

கோலாலம்பூர், மார்ச் 28 – நாடு முழுவதிலும் இருக்கும் சுமார் 130,000 பரம ஏழைகளை அடையாளம் காணும் பணி இவ்வாண்டு ஒரு முடிவுக்கு வரும் என பிரதமர் டத்தோஸ்ரீ அன்வார் இப்ராஹிம் தெரிவித்தார். மார்ச் மாதம் 15ஆம் தேதிவரை இ காசே தரவு மையத்தின் கீழ் கிட்டத்தட்ட 123 ,000 குடும்ப தலைவர்கள் பரம ஏழைகளாக இருப்பது அடையாளம் காணப்பட்டுள்ளதாக அன்வார் நாடாளுமன்றத்தில் தெரிவித்தார். இந்த எண்ணிக்கை இந்த ஆண்டு 130,000 ஆக உயர்க்கூடும் என ஜெலுபு தேசிய முன்னணி நாடாளுமன்ற உறுப்பினர் டத்தோஸ்ரீ Jalaluddin Alias எழுப்பிய கேள்விக்கு பதில் அளித்தபோது அவர் தெரிவித்தார். வறுமையை துடைத்தொழிப்பதற்கு அரசாங்கம் பல்வேறு திட்டங்களை மேற்கொண்டு வருவதாகவும் நான்கு லட்சத்திற்கும் மேற்பட்டோர் இத்திட்டங்களில் நன்மை அடைவார்கள் என்றும் அன்வார் சுட்டிக்காடினார்.

 Tags
e -Kasih database

identified under

Nearly 125000 Hardcore

PM

poor households


180,000 மாணவர்கள் இடைநிலைப் பள்ளிக்கு செல்லவில்லை

அலோர் கஜா, செப் 26 – 13முதல் 17 வயதுடைய 180,000 மாணவர்கள் இடைநிலைப் பள்ளிகளுக்கு செல்லவில்லை என மலாயா பல்கலைக்கழகத்தின் STEM மையத்தின் இயக்குனர் டாக்டர் சஹிதாயான முக்தர் தெரிவித்தார். STEM எனப்படும் அறிவியல், தொழில்நுட்பம், பொறியியல் மற்றும் கணிதம் ஆகியவவை இளம் தலைமுறையினரிடையே சிந்தனையை உருவாக்குவதில் மிகவும் முக்கியமானதாக கருதப்படுகிறது. குற்றச் செயல்கள் போன்ற ஆரோகியமற்ற நடவடிக்கையில் அவர்கள் சிக்கிக் கொள்வதையும் STEM பாடங்கள் தடுக்கிறது என அவர் கூறினார்.

பள்ளிக்குச் செல்லாதவர்கள் சில குற்றச்செயல்களில் அடிக்கடி ஈடுபடுகின்றனர். தீர்மானிக்கும் சிந்தனை திறன் இல்லாததால், அவர்கள் தவறுகளை மீண்டும் செய்கிறார்கள் என்று டுரிஏன் தூங்கல் லில் மலாக்கா மலேசிய தொழிற்நுட்ப பல்கலைக்கழக வளாகத்தில் மடணி சமூகத்தில் STEM கல்விக்கு முக்கியத்துவம் வழங்கும் கருத்தரங்கில் உரையாற்றியபோது மாஸ் சஹிதாயான தெரிவித்தார். மாணவர்களில் பெரும்பாலோர் நான்காம் படிவத்தில் அறிவியல் துறையில் பயிலும்போது அறிவியல், தொழிற்நுட்பம், பொறியியல் மற்றும் கணிதம் பாடங்களில் ஆர்வமின்றி இருக்கின்றனர். எனவே இளைய தலைமுறையினர் இந்த பாடங்களில் ஆர்வம் கொண்டிருப்பதற்கான நடவடிக்கைகளை அனைத்து தரப்பினரும் ஊக்குவிக்க வேண்டும் என மாஸ் சஹிதாயான கேட்டுக்கொண்டார்.

 Tags
000 remaja

180

tidak bersekolah menengah


நம்புங்கள் அது உண்மையிலேயே நாங்கள்தான், மனிதர்கள் அல்ல –  நிருபிக்க வீடியோ வெளியிட்ட கரடிகள்

சீனா ஆகஸ்ட் 1 – கிழக்கு சீனாவில் உள்ள ஒரு உயிரியல் பூங்காவில் கரடிகள் பின்னங்கால்களில் நிற்பது போன்ற புகைப்படங்கள் வைரலாகி பல்வேறு கேள்விகளை எழுப்பிய நிலையில், பூங்கா நிர்வாகம் அதனை மறுத்து விளக்கம் அளித்துள்ளது.

அந்த புகைப்படங்களில், கரடிகளின் மெல்லிய கால்கள் மற்றும் ரோமங்களில் உள்ள மடிப்புகள் காரணமாக இச்சந்தேகம் எழுந்ததால், இது கரடிகளா? இல்லை கரடி வேடமிட்ட மனிதர்களா? என்று வலைத்தளவாசிகள் கேள்விகளை அள்ளிக் குவித்தனர்.

இதனைத் தொடர்ந்து, பூங்கா நிர்வாகம் சார்பில் கரடிகளே விளக்கமளிப்பது போலவே ஒரு பதிவை வெளியிட்டனர்.

அதில் “மனிதர்களை போல் நிற்பதால் நான் வேடமிட்ட மனிதன்தான் என்று சிலர் கருதுகிறார்கள். ஆனால் நீங்கள் என்னை புரிந்து கொள்ளவில்லை” என்று கூறப்பட்டுள்ளது.

‘ஒரு மனிதர் கரடி உடையை அணிந்திருந்தால், வெப்பம் காரணமாக சில நிமிடங்களில் அவர் படுத்துவிடுவார்” என்றும் பூங்கா நிர்வாகம் கிண்டலாக கருத்து பதிவிட்டுள்ளது.

 Tags
A zoo in China denied that its bears

after photos showed

one standing on its hind legs

were ‘humans in disguise’


அரசாங்கத்தை மாற்ற மக்கள் பிரதிநிதிகளுக்கு உரிமையுண்டு ; மகாதீர்

புத்ராஜெயா, மார்ச் 28 – அரசாங்கத்தின் மீது மனநிறைவு இல்லையென்றால், தங்களது ஆதரவை மீட்டுக் கொள்ள நாடாளுமன்ற உறுப்பினர்களுக்கு உரிமையுள்ளது என கூறியிருக்கின்றார் முன்னாள் பிரதமர் துன் டாக்டர் மகாதீர் முஹம்மட் .

அவ்வாறு செய்வது சட்டத்துக்கு எதிரானதாக இல்லையெனவும் அவர் குறிப்பிட்டுள்ளார்.

அரசாங்கம் நாட்டை முறையாக நிர்வகிக்கவில்லை என்றால் , ஆளும் அரசாங்கத்தில் இடம்பெற்றுள்ள கட்சிகள், அந்த அரசாங்கத்தை கவிழ்த்து வேறொரு அரசாங்கத்தை தேர்வு செய்ய முடியும். இது தான் டான் ஶ்ரீ முஹிடின் யாசின் பிரதமராக இருந்தபோது நிகழ்ந்தது.

அப்போது அம்னோ மனநிறைவு கொள்ளாததால் முஹிடினுக்கான ஆதரவை மீட்டுக் கொண்டது. அதையடுத்து நாட்டின் தலைமைத்துவ பொறுப்புக்கு அம்னோவைச் சேர்ந்தவர் நியமிக்கப்பட்டதை மகாதீர் சுட்டிக் காட்டினார்.

நடப்பு அரசாங்கம் அதன் ஆட்சி தவணை முடியும் வரை அதிகாரத்தில் இருக்குமா என வினவப்பட்ட கேள்விக்கு மஹாதீர் அந்த பதிலை வழங்கினார்.

 Tags
dr mahathir

have the right

People's

Representatives

The government

to change


உள்ளூர் ரயிலில் நாள்தோறும் பயணிக்கும் நாய் – படிக்கட்டில் வேடிக்கை பார்த்து செல்லும் வீடியோ வைரல்

இந்தியா ஜூலை 29 – இந்தியாவில் மும்பை நகரின் உள்ளூர் ரயிலில் தெருநாய் ஒன்று, நாள்தோறும் பணிக்கு செல்வதை போல பயணித்து வருவது, ஆச்சரியத்தை ஏற்படுத்தியுள்ளது.

சமூக வலைதளங்களில் வைரலான வீடியோவில், மும்பை புறநகர் ரயிலில் மனிதர்களை போன்று அந்த நாய் வசதியாக அமர்ந்திருக்கிறது. ரயில் எவ்வளவு வேகம் சென்றாலும், படிக்கட்டுகளில் சாதாரணமாக அமர்ந்து வேடிக்கை பார்க்கிறது.

இதில் குறிப்பாக, ரயில் நிலையத்தை அடையும்போது ரயிலின் வேகம் குறைந்தவுடன் பாதுகாப்பாக கீழே குதித்து அன்றாட நடவடிக்கையை பார்க்கச் செல்கிறது.

மனிதர்களை போல நாள்தோறும் ரயிலில் பயணிக்கும் இந்த நாய், டிக்கெட் எடுக்காத அன்றாட பயணியாக இருப்பதாக சமூக வலைதளங்களில் பலரும் பதிவிட்டு வருகின்றனர்.

 Tags
cute Pawsenger

leaves Netizens amused

Mumabai's local train


சாலை சமிக்ஞை விளக்குப் பகுதியில், காரில் உறங்கிப் போன ஆடவர் ; மது போதையில் இல்லை

கெடா, சுங்கை பட்டாணியில், சாலை சமிக்ஞை விளக்குப் பகுதியில் நிறுத்தப்பட்ட காரில் உறங்கிய ஆடவர் மதுபோதையில் இல்லை என்பதை போலீசார் உறுதிப்படுத்தினர்.

முன்னதாக, சாலை சமிக்ஞை விளக்குப் பகுதியில், நின்றுக் கொண்டிருந்த காரில் ஆடவர் ஒருவர் உறங்கும் காணொளி ஒன்று வைரலானது.

பொதுமக்கள் சிலர் அந்த காரின் கண்ணாடியை தட்டி உறங்கும் ஆடவரை எழுப்ப முயலும் காட்சிகளும் அதில் இடம்பெற்றிருந்தன.

அந்த காணொளி இம்மாதம் முதலாம் தேதி, யூடியூப் சமூக ஊடகத்தில் பதிவேற்றம் செய்யப்பட்டதை, குவாலா மூடா மாவட்ட போலீஸ் தலைவர் அசிஸ்டன் கமிஸ்னர் சைடி செ ஹசான் உறுதிப்படுத்தினார்.

சிவப்பு விளக்கில் நின்ற அந்த காரின் ஓட்டுனர், அசதியால் தன்னை அறியாமல் அப்படியே உறங்கிபோனது விசாரணையில் தெரிய வந்ததாக சைடி சொன்னார்.

எனினும், அவர் விழித்து எழுவதற்குள் அங்கு கூட்டம் கூடி விட்டதால், பின்னர் அங்கு வந்த போலீசாரின் உதவியோடு நிலைமை கட்டுப்பாட்டுக்குள் கொண்டு வரப்பட்டதையும் சைடி சுட்டிக் காட்டினார்.

 Tags
A man fell asleep

in a car at a

the influence of alcohol

traffic light Not under


விரைவில்   அரிசி  மாவு  பற்றாக்குறை ஏற்படலாம்

கோலாலம்பூர், ஏப் 15- அரிசி மாவு தயாரிப்பதற்கான அரிசி கிடைக்காததால் விரைவில் அரிசி மாவு பற்றாக்குறை ஏற்டலாம் என கூறப்பட்டது . அரிசி மாவு உற்பத்தியின் பற்றாக்குறை ஏற்படுவதை தடுப்பதற்கு உதவும்படி அவர்கள் விவசாய மற்றும் உணவு பாதுகாப்பு அமைச்சை அரிசி மாவு உற்பத்தியாளர் சங்கம் கேட்டுக்கொண்டது . அந்த மாவுக்கான நடப்பு கையிருப்பு அடுத்த இரண்டு வாரத்திற்கு மட்டுமே போதுமானதாக இருக்கும் என மலேசிய Bee Hon உற்பத்தியாளர் சங்கத்தின் தலைவர் Datuk Ang Cho Teing தெரிவித்துள்ளார். மூலப் பொருட்கள் கிடைப்பதில் தொடர்ந்து பற்றாக்குறை நிலவினால் உற்பத்தியை நிறுத்த வேண்டிய கட்டாயம் ஏற்படுவதை தவிர வேறு வழியில்லை என அவர் சுட்டிக்காட்டினார்.

 Tags
may see

Rice floor

shortage Soon


திருமணம்  செய்த  முதல் நாளிலேயே  விவாகரத்து  செய்வதற்கு ஆடவர் முடிவு

பெய்ஜிங், ஏப் 6 – அளவுக்கு மீறிய ஒப்பனையால் தம்மை ஏமாற்றி விட்டதாக கூறி திருமணம் செய்த முதல் நாள் இரவிலேயே மனைவியை விவகாரத்து செய்வதற்கு சீனாவைச் சேர்ந்த ஆடவர் ஒருவர் முடிவு செய்தார். சமூக வலைத்தளத்தில் Trang என்ற பெண் அறிமுகமாகியதைத் தொடர்ந்து அவரது அழகு மற்றும் அன்பினால் கவரப்பட்டு அவரை Cao என்ற ஆடவர் திருமணம் செய்து கொண்டார்.

திருமண நாளில் இரவு முதல் முறையாக மனைவி Trang கை பார்த்தவுடன் Cao பெரும் அதிர்ச்சிக்கு உள்ளானார். 30 வயதான தம்மை திருமணம் செய்துகொண்ட Trang கிற்கு 47 வயது என்பதை அறிந்ததோடு அலங்காரம் இல்லாமல் பார்த்தபோது அடையாளம் தெரியாத அளவிற்கு தமது மனைவியின் தோற்றம் இருந்ததால் அவர் மேலும் ஏமாற்றம் அடைந்தார்.

இதனால் அந்த பெண்ணை விவகாரத்து செய்வதற்கு Cao முடிவு செய்தார். எனினும் விவகாரம் செய்துகொள்வதற்கு தாம் தயாராய் இருப்பதாகவும் ஆனால் இழப்பீடாக இரண்டு லட்சம் யுவான் வழங்க வேண்டும் என மனைவி வைத்த கோரிக்கையால் Cao இப்போது தர்ம சங்கடத்திற்கு உள்ளாகியுள்ளார்.

 Tags
after seeing

decides to divorce

his wife's face

the husband

without make-up


தாப்பா R&R நெடுஞ்சாலை ஓய்வுப் பகுதியில் பளபளக்கும்  கழிவறைகள் ; இந்திய பெண் துப்புரவு பணியாளருக்கு  குவியும் பாராட்டு

மலேசியாவிலுள்ள, பொதுக் கழிவறைகள், குறிப்பாக எண்ணெய் நிலையங்களில் இருக்கும் கழிவறைகள், முறையாக பராமரிக்கப்படாததால், தூய்மையைப் பொறுத்தவரை எதிர்மறையான கருத்துகளே நிலவுகின்றன.

எனினும் அந்த கண்ணோட்டத்தை பொய்யாக்கியுள்ளார்,

பேராக், தாப்பா R&R நெடுஞ்சாலை ஓய்வெடுக்கும் பகுதியிலுள்ள, எண்ணெய் நிலையம் ஒன்றில் பணிப்புரியும் பெண் துப்புரவு பணியாளர் ஒருவர்.

வேலையை அர்ப்பணிப்பு உணர்வோடு செய்யும் அப்பெண் குறித்து Missz Arny என்பவர் தமது முகநூலில் பதிவிட்டுள்ளதை தொடர்ந்து அது வைரலாகியுள்ளது.

தாப்பா R&R நெடுஞ்சாலை ஓய்வுப் பகுதியில் ஓய்வெடுப்பதற்காக தனது வாகனத்தை நிறுத்திய Arny, தொழுகைக்கு முன்னதாக கழிவறையை பயன்படுத்த சென்றுள்ளார்.

அங்கு தாம் கண்ட காட்சி தம்மை ஆச்சரியத்தில் ஆழ்த்தியதாகவும் Arny பதிவிட்டுள்ளார்.

கழிவறை கண்ணாடியைப் போல சுத்தமாக இருந்ததோடு, அங்கு மிகவும் சுறுசுறுப்பாக துப்புரவு பணியில் ஈடுபட்டிருந்த பெண் தொழிலாளர் தம்மிடம் மிகுந்த கணிவோடு நடந்து கொண்டதாகவும் Arny குறிப்பிட்டுள்ளார்.

உடனடியாக அவரை பாராட்டிய Arny, அவரது சேவைக்கு அங்கீகாரம் வழங்கும் வகையில் கருத்து தெரிவிக்க விரும்புவதாக கூறியுள்ளார்.

எனினும், கருத்து தெரிவிக்கும் வசதி எதுவும் அங்கு ஏற்படுத்தி தரப்படவில்லை என்பதால், தற்சமயம் குத்தகை அடிப்படையில் வேலை செய்யும் தாம் நிரந்தர பணியாளராக வேலையில் அமர தனது முயற்சிகளை வைரலாக்குமாறு அப்பெண் கேட்டுக் கொண்டதாக Arny பதிவிட்டுள்ளார்.

அதனால், அப்பெண்ணின் சேவையையும், அர்ப்பணிப்பையும் வைரலாக்க இணைய பயனர்கள் உதவ வேண்டுமென, Arny தமது பதிவின் வாயிலாக கேட்டுக் கொண்டுள்ளார்.

“அந்த பெண் பணியாளர் இன்னும் சோதனை கட்டத்தில் இருக்கிறார். அதனால், அவர் நிரந்தர பணியாளர் ஆக வாருங்கள் நாம் அவருக்கு உதவுவோம். அதன் வாயிலாக நெடுஞ்சாலை பயனர்கள் வசதியாக அந்த கழிவறைகளை பயன்படுத்த வழி செய்வோம்” என Arny பதிவிட்டுள்ளார்.

அர்ணியின் அந்த பதிவு இதுவரை ஈராயிரத்து 500 முறை பகிரப்பட்டுள்ள வேளை ; மூவாயிரத்துக்கும் அதிகமான “லைக்குகளை” பெற்றுள்ளது

 Tags
Female janitor goes viral

for sparkling clean toilets

in Tapah R&R


‘மலேசியர்களின் மலேசியா” மற்றும் மதச் சார்பற்ற கொள்கைகளை DAP கைவிட  வேண்டியதில்லை – அந்தோனி லோக்

கோலாலம்பூர், செப் 2 – பிற இனங்களின் ஆதரவைப் பெறுவதற்காக DAP கட்சி ‘மலேசியர்களின் மலேசியா” மற்றும் மதச் சார்பற்ற கொள்கைகளை கைவிட வேண்டியதில்லை என அக்கட்சியின் பொதுச் செயலாளரும் போக்குவரத்து அமைச்சருமான அந்தோனி லோக் தெரிவித்துள்ளார்.

ஒற்றுமை அரசாங்கத்தின் கீழ் உள்ள அனைத்து கட்சிகளுக்கும் தனித் தனியே கொள்கைகளும் கருத்துகளும் உள்ளன.

அதனை யாரும் கேள்விக் கேட்கக் கூடாது என்பதே ஒற்றுமை அரசாங்கம் அமைக்கப்பட்டபோது ஏற்றுக் கொள்ளப்பட்ட இணக்கம் என அவர் கூறினார்.

இது குறித்து அம்னோ தலைவர் டத்தோ ஶ்ரீ சயிட் ஹமிடி-யிடம் விளக்கப்பட்டு அவரும் மனநிறைவு தெரிவித்த பின்னரே தேசிய முன்னணி பக்காத்தான் ஹராபானோடு இணைந்து அரசாங்கம் அமைத்ததாக அந்தோனி லோக் கூறினார்.

மலாய்க்காரர்கள் DAP கட்சியை ஏற்றுக்கொள்ள அச்சப்படுகிறார்கள். அவர்களின் ஆதரவை பெறுவதற்கு DAP ‘மலேசியர்களின் மலேசியா” எனும் கொள்கையை கைவிடுவதோடு பூமிபுத்ராக்களுக்கான கோட்டா (Quota) முறையை ஏற்றுக் கொள்வதும் அவசியம் அம்னோ உச்ச மன்ற உறுப்பினர் நூர் ஜஸ்லான் வலியுறுத்தியிருந்தது தொடர்பில் அந்தோனி லோக் கருத்துரைத்தார்.

ம.சீ.ச-மும் அம்னோவை போன்று அதே கருத்தை முன்வைத்துள்ளது என்பது குறிப்பிடத்தக்கது.

 Tags
‘Malaysian Malaysia’

No need to drop

says Loke


மாயோன் எரிமலை வெடித்து பல விளைவுகளை ஏற்படுத்தியுள்ளது.

அல்பே , ஜூன் 26 – பிலிப்பைன்ஸ் , அல்பே எனும் பகுதியில் மாயோன் எரிமலை வெடித்ததை தொடர்ந்து 24 மணி நேரத்திற்குள் பாதுகாப்பிற்கு மிரட்டலாக பல பாதிப்புகளை ஏற்படுத்தியுள்ளது.

இவ்வெரிமலையின் தாக்கத்தினால் , நிலநடுக்கம் , பறை சரிவுகள் மற்றும் அதிலிருந்து வெளியாகும்

புகை அதிக வேகத்தில் எரிமலையை விட்டு நகர்ந்து பேரழிவுக்கான அபாயத்தை ஏற்படுத்தியுள்ளது.

மூன்றாவது கட்ட எச்சரிக்கையாக அவ்வெரிமலை மிக குறுகிய காலத்தில் வெடிக்க சாத்தியமுள்ளதால் , பொது மக்கள் அவ்விடத்திற்கு செல்ல தடை விதிக்கப்பட்டுள்ளது.

முன்னெச்சரிக்கையாக , மாயோன் அருகே வசிக்கும் குடியிருப்பாளர்களை வேறு இடத்திற்கு மற்றும்படி உள்ளூஉர் அரசாங்கம் உத்தரவிட்டுள்ளது.

 Tags
24 kesan gempa

257 runtuhan

batu dalam 24 jam

cetus

Gunung berapi Mayon


சூடாகும் ஐபோன் 15 மாடல்கள்; தீர்வுக் காணும் முயற்சியில் இறங்கியுள்ளது ஆப்பிள்

சான்பிரான்சிஸ்கோ, அக்டோபர் 3 – புதிதாக வெளியிடப்பட்ட ஐபோன் 15 விவேக கைப்பேசி மாடல்கள் விரைந்து சூடாவதற்கு காரணமான “பிழையை” கண்டுபிடித்து தீர்வுக் காணும் முயற்சிகளில் ஆப்பிள் நிறுவனம் இறங்கியுள்ளது.

உலக தொழில்நுட்ப ஜாம்பவான் நிறுவனமான ஆப்பிள், செப்டம்பர் 12-ஆம் தேதி, தனது புதிய ஐபோன் 15 சீரிஸ்களை அறிமுகப்படுத்தியது.

எனினும், செப்டம்பர் 22-ஆம் தேதி விற்பனைக்கு வந்த அந்த ஐபோன்களை வாங்கிய பயனர்கள், வெப்ப சிக்கல்களை எதிர்கொண்டனர்.

புதிய ஐபோன்கள் சூடாவதற்கான சில காரணங்கள் அடையாளம் காணப்பட்டுள்ளதாக ஆப்பிள் கூறியுள்ளது.

புதிதாக பயன்பாட்டுக்கு வந்தவுடன் அதிகரிக்கும் பின்னணி செயல்பாடுகள், அல்லது பதிவிறக்கம் செய்யப்படும் முன்றாம் தரப்பு செயலிகளின் பயன்பாடுகள் காரணமாக ஐபோன்கள் விரைந்து சூடாகலாம் என அது தெரிவித்தது.

அதோடு, ஐபோன் iOS 17 மொபைல் இயக்க மென்பொருளில் ஏற்பட்டுள்ள பிழையை சரிசெய்யும் முயற்சியாக, ஆப்பிள் அதன் மேம்பாட்டாளர்களுடன் ஒத்துழைத்து வருவதாகவும் கூறப்படுகிறது.

எனினும், மென்பொருளை புதுப்பிக்கும் நடவடிக்கையால், ஐபோன் 15 ப்ரோ மாடல்களின் செயல்திறன் பாதிக்கப்படாது எனவும் ஆப்பிள் உத்தரவாதம் அளித்துள்ளது.

 Tags
Apple working to fix

iPhone 15

overheating issues


கழிவு நீர்  தொட்டியில்   கைலியுடன் ஆடவர் சடலம்   தம்பதியருக்கு  வலைவீச்சு

ஈப்போ, மே 16 – கொல்லப்பட்டதாக நம்பப்படும் ஆடவரின் சடலம் கழிவு நீர் தொட்டியில் மீட்கப்பட்டது. கூர்மையான ஆயுதத்தினால் தாக்கப்பட்டதாக நம்பப்படும் 40 வயதுக்குட்பட்ட அந்த ஆடவரின் சடலம் நள்ளிரவு மணி 12.20 அளவில் கண்டுப்பிடிக்கப்பட்டதாக கோலாகங்சார் போலீஸ் தலைவர் Omar Bakhtiar Yaacob தெரிவித்தார். ஒரு வீட்டிற்கு பின்னால் உள்ள கழிவு நீர் தொட்டியில் அந்த ஆடவரின் சடலம் மீட்கப்பட்டதாக அவர் கூறினார். இந்த படுகொலை தொடர்பில் அந்த ஆடவருடன் ஒரே வீட்டில் தங்கியிருந்த தம்பதியர் தலைமறைவாகி விட்டதால் அவர்களை தேடும் நடவடிக்கை தீவிரப்படுத்தப்பட்டுள்ளதாக Omar Bakhtiar Yaacob தெரிவித்தார்.

 Tags
are hunted

Husband and wife

in a sarong cloth

in a tank of feces

The body of a man


கடலில் மிதந்த 20 கிலோ எடை கொண்ட ஆமையின் சடலம்

இஸ்கண்டார் புத்திரி , ஜூன் 30 – கெலாங் பதா, கம்போங் சுங்காய் மேலாயு எனும் பகுதியில் ஆமையின் சடலம் அதன் ஓடு உடைந்த நிலையில் கடலில் மிதந்துக் கொண்டிருந்தது.

நேற்று மதியம் 4 மணியளவில் அந்த ஆமையை மீனவர் குழுவினர் கண்டு தகவல் அளித்துள்ளனர்.

அந்த ஆமை இறந்ததிற்கான காரணம் இன்னும் கண்டறியாத நிலையில், வானிலை

காரணங்கள் அல்லது படகு போன்ற பொருளின் மீது மோதி இவ்வாறு ஏற்பட்டுள்ளதா என ஆராயப்பட்டு வருகிறது.

 Tags
Bangkai penyu

dijumpai terdampar


சாலையில் வலது புறத்துக்கு நுழைந்த கார்; திடிரென பிரேக் வைத்ததில் மோட்டாரோட்டி விபத்து- காணொளி வைரல்

கோலாலம்பூர் , ஆக 22 – கோலாலம்பூர் ஜாலான் சைட் புத்ராவில் தனது காரை ஓட்டிச்சென்றபோது தன் கண் முன்னே நிகழ்ந்த விபத்து ஒன்று குறித்து Dashcamமில் பதிவான காணொளியை பயணர் ஒருவர் பதிவிட்டிருந்தது வைரலாகியுள்ளது.

பஸ்கள் செல்லும் தடத்தில் கார் ஒன்று சென்றதை தொடர்ந்து, சம்பந்தட்ட கார் ஒட்டுனரை மோட்டார் சைக்கிளோட்டி ஒருவர் சுட்டிக் காட்டுவதும், அதனைத் தொடர்ந்து அவர்கள் இருவருக்கிடையே வாய்ச்சண்டை எழுவது போல அக்காணொளியில் தெரிகிறது.

அதன் பின் அந்த காரோட்டி வேகமாக தமது காரை சாலையின் வலது புறத்திற்கு திருப்பி, திடிரென பிரேக் வைத்ததால், ஏற்கனவே வலது புறத்தில் இருந்த மோட்டார் ஓட்டி அந்த காரில் மோதி கீழே விழுகிறார்.

இச்சம்பவத்தில் வாய்ச்சண்டையின் போது யார் மீது குற்றம் என்பது தெரியவில்லை, ஆனால் வலதிலிருந்து இடதிற்கோ அல்லது இடதிலிருந்து வலதிற்கு நுழையும் காரோட்டிகள் சற்று கவனத்துடன் செயல்படுவது அவசியம். அதே சமயத்தில் பிரேக் வைக்கும் போது பின்புறத்தில் இருக்கும் வாகனங்களை கவனத்தில் எடுத்துக் கொள்ள வேண்டும்.

இல்லையேல் ஆந்தை பிற வாகனங்களுக்கும் மோட்டார் ஓட்டிகளுக்கும் ஆபத்தை விளைவிக்கும் என இக்காணொளியைப் பார்த்த வலைத்தளவாசிகள் கூறியுள்ளனர்.

 Tags
checking biker in KL

Dashcam catches car brake


ஆற்றில் குதித்து காணாமல் போன ஆடவர் ; 25 மணி நேரத்திற்கு பின் சடலமாக கண்டெடுக்கப்பட்டார்

சிலாங்கூர், குவாலா லட்காட்டிலுள்ள, பந்திங் ஆற்றில், குதித்து காணாமல் போன ஆடவர் ஒருவர், 25 மணி நேரத்திற்கு பின்னர் சடலமாக கண்டெடுக்கப்பட்டார்.

இன்று கலை மணி 9.25 வாக்கில், 24 வயது பிர்டாவுஸ் அல் ஹபிப் சைபுல் அஜ்லான் எனும் அந்த இளைஞரின் உடல் மீட்க்கப்பட்டது.

நேற்று அதிகாலை மணி 5.30 வாக்கில், அவர் ஆற்றில் குதித்ததாக கூறப்படுகிறது.

அவர் காணாமல் போன பகுதியிலிருந்து சுமார் 200 மீட்டர் தொலைவிலிருந்து சடலம் மீட்கப்பட்டதை, சிலாங்கூர் தீயணைப்பு மீட்புப் படையின் துணை இயக்குனர் முஹமடுல் எசான் ஜாயின் உறுதிப்படுத்தினார்.

வேலையிலிருந்து நீக்கப்பட்டதால், மன அழுத்தத்திற்கு இலக்காகி இருந்த இளைஞர் ஒருவர், நேற்று பந்திங் ஆற்றில் குதித்து காணாமல் போனதாக, இதற்கு முன் செய்தி வெளியிடப்பட்டிருந்தது குறிப்பிடத்தக்கது.

 Tags
Lelaki ditemui

lemas

selepas 25 jam

terjun dalam sungai


ரஹ்மா உதவித் தொகைக்கு தகுதியானவர்கள் விபரங்களை புதுப்பிக்கும்படி நினைவுறுத்து !

கோத்தா பாரு, மார்ச் 15 – இரண்டாம் கட்ட Rahmah உதவித் தொகை, ராயா பெருநாளுக்கு முன்னதாகவே வழங்கப்படவிருக்கும் நிலையில் , அந்த உதவித் தொகைக்கு தகுதியானவர்கள் தங்களது விபரங்களை விரைந்து புதுப்பித்துக் கொள்ளும்படி கேட்டு கொள்ளப்பட்டுள்ளனர்.

விபரங்களைப் புதுப்பிக்கும் நடைமுறை மார்ச் 1-ஆம் தேதியே திறக்கப்பட்டு விட்டது. இந்நிலையில் கடைசி நாளான இம்மாத இறுதிக்குள் அவ்வாறு செய்துவிடும்படி பொது மக்களுக்கு நினைவுறுத்தப்படுவதாக, துணை நிதியமைச்சர் Datuk Seri Ahmad Maslan தெரிவித்தார்.

 Tags
People are asked

personal information

STR

to update


பாரிசில்  வெளிநாட்டு மாணவர்கள் தங்கியிருந்த கட்டிடத்தில்  வெடிப்பு;   30 பேர் காயம்

பாரிஸ், ஜூன் 22 – பாரிசில் பரபரப்பான தெருவில் வெளிநாட்டு மாணவர்கள் தங்கியிருந்த கட்டிடத்தில் ஏற்பட்ட வெடிப்பில் 30பேர் காயம் அடைந்தனர். வெளிநாட்டு மாணவர்களை கவர்ந்த பிரபல ஆடை வடிவமைப்பு பள்ளியைக் கொண்ட அந்த கட்டிடத்தில் ஏற்பட்ட தீயினால் அதன் ஒரு பகுதி இடிந்தது. காணாமல்போன இருவரை இடிபாடுகளுக்கிடையே மீட்பு பணியாளர்கள் தேடி வருகின்றனர். காயம் அடைந்தவர்களில் நால்வர் கவலைக்கிடமாக இருப்பதாக போலீசார் தெரிவித்தனர். அந்த வெடிப்புக்கு என்ன காரணம் என்று உடனடியாக தெரியவில்லையென விசாரணை அதிகாரிகள் தெரிவித்தனர். எனினும் எரிவாயு தோம்பு வெடித்திருக்கும் சாத்தியம் இருப்பதாக உள்ளூர் மேயர் Edouard Civel தமது டுவிட்டரில் தெரிவித்திருக்கிறார்.

 Tags
30 injured

Explosion

Paris


ஈப்போ தைப்பூசம்   இன்றிரவு   7 மணிக்கு   ரதம் புறப்படும்

ஈப்போ, பிப் 3- ஈப்போ கல்லுமலை ஸ்ரீ சுப்ரமணியர் ஆலயத்தில் தைப்பூச ஏற்பாடுகள் மிகவும் சிறப்பாக செய்யப்பட்டுள்ளன. தைப்பூசத்தை முன்னிட்டு இன்றிரவு 7 மணியளவில் புந்தோங் சுங்கை பாரி ஸ்ரீ மாகா மாரியம்மன் ஆலயத்திலிருந்து புறப்படும் இரத ஊர்வலம் இன்று நள்ளிரவு வாக்கில் கூனோங் சிரோ கல்லுமலையில் எழுந்தருளியுள்ள ஸ்ரீ சுப்ரமணியர் ஆலயம் சென்றடையும். ரத ஊர்வலம் புறப்படும் சாலைகளில் வழிநெடுக அர்ச்சனைகள் நடைபெறும். ஈப்போ தைப்பூச ஏற்பாடுகள் குறித்து மாநில போலீஸ் தலைவர் டத்தோஸ்ரீ முகமட் யுஸ்ரி ஆலய தலைவர் விவேகனந்தன் மற்றும் நிர்வாக குழு உறுப்பினர்களுடன் பேச்சு நடத்தினார். தைப்பூசத்திற்கான பாதுகாப்பு ஏற்பாடுகள் சிறப்பாக செய்யப்பட்டுள்ளதோடு தைப்பூச விழா முடிவடையும்வரை தற்காலிக போலீஸ் சாவடி ஸ்ரீ சுப்ரமணியர் ஆலயத்தில் அமைக்கப்பட்டிருப்பதாக அவர் தெரிவித்தார்.

 Tags
ipoh

Kallumallai Thaipusam


மருத்துவமனைகளில் கட்டில் பற்றாக்குறை ; நோயாளிகளை விரைந்து வெளியேற்றுகிறது இங்கிலாந்து

இங்கிலாந்திலுள்ள, மருத்துவமனைகளில் நோயாளிகளை தங்க வைக்க, கட்டில்கள் பற்றாக்குறை பிரச்சனை ஏற்பட்டுள்ளது.

அதனால், அடுத்த சில வாரங்களில் ஆயிரக்கணக்கான நோயாளிகளை, பராமரிப்பு இல்லங்கள் உட்பட பிற இடங்களுக்கு மாற்றும் நடவடிக்கையை அந்நாட்டு தேசிய சுகாதார சேவை மேற்கொள்ளலாம் என கூறப்படுகிறது.

கடந்த சில ஆண்டுகளாக வழங்கப்பட்டு வரும் குறைவான நிதி ஒதுக்கீடு, கோவிட்-19 ஏற்படுத்திய தாக்கம், சம்பள உயர்வு கோரி மருத்துவ பணியாளர்கள் மேற்கொண்ட வேலை நிறுத்தம் ஆகிய காரணங்களால் அந்நாட்டின் சுகாதார துறை பெரும் பின்னடைவை எதிர்நோக்கியுள்ளது.

குறிப்பாக, இடப்பற்றாக்குறை பிரச்சனை மோசமடைந்துள்ளதால், மருத்துவமனை நடைப்பாதைகளில் நோயாளிகளுக்கு சிகிச்சை அளிக்கப்படுகிறது. அவசர சேவைப் பிரிவுக்கு வெளியே, ஆம்புலஸ்களில் நோயாளிகள் வரிசைகளில் காத்திருக்கின்றனர்.

அதனால், நிலைமை சீர் செய்ய, 20 கோடி பவுண்ஸ் கூடுதல் நிதி ஒதுகீட்டை வழங்குவதாக, ஓர் அறிக்கை வாயிலாக இங்கிலாந்து அரசாங்கம் அறிவித்துள்ளது.

 Tags
bed-blocking

crisis

discharge

ease

England

hospital patients

rushes


நஜீப்பிற்கு  அரச மன்னிப்பு வழங்குங்கள் – பேரரசரிடம் அம்னோ  கோரிக்கை

கோலாலம்பூர், ஏப் 7 – முன்னாள் பிரதமர் டத்தோஸ்ரீ நஜீப் துன் ரசாக்கிற்கு அரச மன்னிப்பு வழங்குவதை பரிசீலிக்கும்படி பேரரசரை அம்னோ உச்சமன்றம் கேட்டுக்கொண்டுள்ளது.

அதோடு நஜீப்பிற்கு மன்னிப்பு வழங்கும்படி கேட்டுக்கொள்ளும் மகஜரை சமர்ப்பிப்பதற்கு பேரரசரை சந்திப்பதற்கும் அம்னோ உச்சமன்றம் விண்ணப்பிக்கும் என அதன் தலைமைச் செயலாளர் Asyraf Wajdi Dusuki இன்று வெளியிட்ட அறிக்கையில் கூறியுள்ளார்.

அந்த மகஜரில் மகளிர், இளைஞர்,புத்ரி பிரிவுகளுடன் அனைத்து 191 அம்னோ டிவிசன்களும் கையெழுத்திட்டுள்ளதாக அவர் தெரிவித்தார்.

 Tags
Najib royal pardon

to conside granting

Umno asks king


அதிகமான சொத்தை இழந்த நபரென உலக சாதனை படைத்த எலோன் மாஸ்க்

கலிபோர்னியா, பிப் 11 – வரலாற்றிலேயே தனிப்பட்ட சொத்தை அதிகளவில் இழந்திருக்கின்றார் எலோன் மாஸ்க். அதற்காக கின்னஸ் உலக சாதனைப் புத்தகத்திலும் அவர் இடம்பிடித்திருக்கின்றார்.

Tesla நிறுவன பங்குகளின் சரிவால், கடந்தாண்டு எலோன் மாஸ்க், 100 பில்லியன் டாலருக்கும் அதிகமான சொத்தை இழந்ததோடு, உலகின் பெரும் பணக்காரர் என்ற தகுதியையும் இழந்தார்.

தற்போது, மாஸ்க்கின் சொத்துமதிப்பு 144.4 பில்லியன் டாலர் என Forbes கணக்கிட்டுள்ளது.

 Tags
Elon Musk

Guinness World Records

has lost

so much money


மூசா ஹசானின் மனைவி விவாகரத்து கோரியிருக்கிறார்

ஷா ஆலாம், மார்ச் 30 -அண்மையில், நாட்டின் முன்னாள் போலிஸ் படைத் தலைவர் Tan Sri Musa Hassan – னும் அவரது மனைவியும் சண்டையிட்டுக் கொண்ட காணொளி வெளியாகி பெரும் பரபரப்பை ஏற்படுத்தியிருந்த நிலையில், அவரது மனைவி தற்போது விவாகரத்து கேட்டு வழக்கு தொடுத்திருக்கிறார்.

42 வயதான இல்லத்தரசியான Puan Sri Elly Afizahwati Abdul Jalil , ஷா ஆலாம் ஷரியா நீதிமன்றத்தில் , விவாகரத்து மனுவைத் தாக்கல் செய்தார்.

2013 -ஆம் ஆண்டு திருமணம் புரிந்த இந்த தம்பதியருக்கு ஒரு மகன் இருக்கின்றார். இவ்வேளையில், தனக்கும் மனைவிக்கும் இடையிலான குடும்பச் சண்டை கடந்த 3 ஆண்டுகளாக நீடிப்பதாகவும், தாங்கள் இருவரும் கடந்த 6 மாதங்களாக ஒரே வீட்டில் தங்கியிருக்கவில்லை என Tan Sri Musa Hassan கூறியிருந்தார்.

 Tags
fail

Hassan

Isteri Musa

permohonan cerai


தேர்தல் மோசடி ; அமெரிக்க முன்னாள் அதிபர் டிரம்ப் கைது

வாஷிங்டன், ஆகஸ்ட்டு 25 – 2017 அமெரிக்க அதிபர் தேர்தலில், குடியரசு கட்சி வேட்பாளராக போட்டியிட்ட டொனல்ட் டிரம்ப் வெற்றி பெற்றார்.

எனினும், மோசடி வாயிலாக வெற்றி பெற்றதாக, டிரம்ப் ஆட்சியில் இருந்த போதே ஏராளமான குற்றச்சாட்டுகள் எழுந்தன.

அதோடு, 2020-ஆம் ஆண்டு, ஜார்ஜியா மாநிலத்தில் நடைபெற்ற தேர்தலின் போதும், மோசடி செய்ததாகவும் டிரம்ப்புக்கு எதிராக குற்றம்சாட்டப்பட்டுள்ளது.

குறிப்பாக, தேர்தல் முடிவுகளை முறைகேடாக மாற்ற முயன்றதாக டிரம்ப் உட்பட 18 பேர் மீது மோசடி வழக்கு தொடுக்கப்பட்டுள்ளது.

வழக்கு விசாரணை ஜார்ஜியாவிலுள்ள, அட்லாண்டா கோர்ட்டில் நடைபெற்று வரும் வேளை ; அதில் சம்பந்தப்பட்ட அனைவரையும் ஒருசேர விசாரிக்க ஏதுவாக கைது ஆணையை நீதிமன்றம் பிறப்பித்தது.

இந்நிலையில், உள்நாட்டு நேரப்படி, 24-ஆம் தேதி இரவு மணி ஏழு வாக்கில், அட்லாண்டா சிறையில், பலத்த பாதுகாப்புக்கு மத்தியில் 77 வயது டிரம்ப் சரணடைந்தார்.

அமெரிக்க வரலாற்றில் முன்னாள் அதிபர் ஒருவர் கைதுச் செய்யப்படுவது இதுவே முதல் முறையாகும்.

அதனால், சுமார் 20 நிமிடங்களுக்கு நிலைமை பரபரப்பாக காணப்பட்டது.

எனினும், சுமார் 20 நிமிடங்கள் மட்டுமே சிறையில் இருந்த டிரம்ப், அதன் பின்னர் இரண்டு லட்சம் அமெரிக்க டாலர் பிணையாக செலுத்திய பின், விடுவிக்கப்பட்டதாக கூறப்படுகிறது.

 Tags
after booking – a first for any US president

Donald Trump arrested:

Mug shot released


இன்று  கிரகணம்  ஆலயங்களில்  நடை சாத்தப்படும்

கோலாலம்பூர், ஏப் 20 – இன்று காலை மணி 11.04 க்கு தொடங்கும் சூரிய கிரகணம் மதியம் மணி 12.45 க்கு முடிவுறும் என அறிவிக்கப்பட்டுள்ளது. சூரியனுக்கும் பூமிக்கும் இடையே சந்திரன் ஒரே நேர்க்கோட்டில் வருவதற்கு சூரிய கிரகணம் என்று கூறப்படுகிறது. சூரியனை நிலா மறைப்பதால் இந்த கிரகணம் ஏற்படுகிறது. இன்று ஏப்ரல் 20 ஆம் தேதி ஏற்படும நிங்குலூ ஹைபிரிட் சூரிய கிரகணம் 400 ஆண்டுகளுக்கு ஒரு முறை நிகழக்கூடிய அபூர்வ நிகழ்வாக கருதப்படுகிறது. சூரிய கிரகணம் காரணமாக கோலாலம்பூர் ஸ்ரீ மகா மாரியம்மன் தேவஸ்தான நிர்வாகத்தின் கீழ் உள்ள கோர்ட்டுமலை ஸ்ரீ கணேசர் கோவில், கோலாலம்பூர் ஸ்ரீ மகா மாரியம்மன் கோவில் மற்றும் பத்துமலை ஸ்ரீ சுப்ரமணியர் சுவாமி கோயிலில் இன்று காலை 10 மணிக்கு நடை சாத்தப்படும். மாலை 5 மணிக்கு ஆலயங்களில் நடை திறக்கப்பட்டு அபிஷேகங்கள் மற்றும் பூஜைகள் நடைபெறும் என கோலாலம்பூர் ஸ்ரீ மாரியம்மன் தேவஸ்தானம் வெளியிட்ட அறிக்கையில் தெரிவித்துள்ளது.

 Tags
from 11.04am

Solar eclipse

to 12.45pm

today (20 April 2023)


தென் கொரியாவில் குடிசை பகுதியில்  பயங்கர தீ விபத்து  500 பேர் வெளியேற்றம்

சோல் , ஜன 20 – தென் கொரியாவில் தலைநகர் சோலுக்கு அருகே Gangnam மாவட்டத்திலுள்ள மிகப் பெரிய குடிசைப் பகுதியில் நிகழ்ந்த தீ விபத்தைத் தொடர்ந்து சுமார் 500 குடியிருப்பு வாசிகள் அங்கிருந்து வெளியேற்றப்பட்டனர். அந்த தீ சம்பவத்தில் 60 வீடுகள் அழிந்தன. தீயின் தாக்கம் மிகவும் மோசமாக இருந்ததால் 800க்கும் மேற்பட்ட தீயணைப்பு வீரர்கள் தீயை அணைப்பதற்கு போரடினர். பிளாஸடிக் மற்றும் பிளைவுட்டினால் நிர்மாணிக்கப்பட்ட குடிசை வீட்டில் ஏற்பட்ட தீ வெகு விரைவாக இதர வீடுகளுக்கும் பரவியதாக தீயணைப்பு அதிகாரி ஒருவர் தெரிவித்தார்.

 Tags
Fire

near Gangnam


யூடியூப் சவாலுக்காக தோழி கடத்தப்பட்டதாக தகவல் தெரிவித்து போலீஸை அலைக்கழித்த சிறுமி கைது

அமெரிக்கா ஜூலை 28 – ஃபுளோரிடா மாகாணத்தில் 11 வயது சிறுமி ஒருவர் தனது தோழி கடத்தப்பட்டதாகக் கூறி, போலி நாடகமிட்டதால் கடத்தல்காரரை தீவிரமாக தேடிவந்த காவல்துறையினர் அதிர்ச்சியடைந்தனர்.

வோலூசியா நகரில் ஆயுதம் ஏந்நி வெள்ளை வேனை ஓட்டிச்சென்ற ஒருவரால், தனது 14 வயது தோழி கடத்தப்பட்டதாக ஷெரீப் அலுவலகத்திற்கு தகவல் அனுப்பியிருக்கிறார் அந்த சிறுமி.

உடனடியாக காவல்துறை அதிகாரிகள், விமானக்குழுவுடன் இணைந்து தேடும் பணியில் ஈடுபட்டபோது அதுபோன்ற வேன் எதுவும் கிடைக்கவில்லை.

மீண்டும் அடுத்தடுத்த நிமிடங்களில் போலி கடத்தல் குறித்த விவரங்களை வழங்கி வந்த சிறுமி மீது சந்தேகமடைந்த போலீசார், அவர் யூடியூப் சவாலுக்காக விளையாட்டுத்தனமாக இதை செய்ததை அறிந்து கொண்டனர்.

இதையடுத்து சிறுமி கைது செய்யப்பட்டு சிறார் குற்ற தடுப்பு மையத்திற்கு மாற்றப்பட்டார்.

அமெரிக்காவில் ஏற்கனவே துப்பாக்கிச்சூடு சம்பவங்கள் அச்சுறுத்தலை ஏற்படுத்தும் சூழலில், கடந்த சில நாட்களாக சிறுவர்கள் மற்றும் இளைஞர்களால் செய்யப்படும் போலி அழைப்புகளும் அதிகரித்து வருவதாக போலீசார் வருத்தம் தெரிவித்தனர்.

 Tags
friend's abduction for "YouTube challenge"

Girl arrested for falsely reporting


காணாமல்போன  கப்பலை தேடுவதை   நிறுத்தாதிர்  குடும்பத்தினர்  கோரிக்கை

கோத்தா கினபாலு, ஜன 16 – ஜனவரி 1ஆம் தேதி முதல் காணாமல்போன MV Dai CAT 06 சரக்கு கப்பலை தேடும் மற்றும் மீட்பு நடவடிக்கையில் தொடர்ந்து ஈடுபடும்படி அக்கப்பலின் ஊழியர் ஒருவரின் குடும்பத்தினர் தேசிய பாதுகாப்பு நிறுவனத்திற்குக் கோரிக்கை விடுத்துள்ளனர். தமது சகோதரரும் காணாமல்போன கப்பலின் இதர நான்கு ஊழியர்களுக்கும் உதவி தேவைப்படுவதாக கப்பல் ஊழியர் Derrent Littor ரின் சகோதரி Sandra Littor தெரிவித்தார். அந்த கப்பலை தேடும் நடவடிக்கையை தேசிய SAR எனப்படும் தேடும் மற்றும்உதவி அமைப்புக்கான பாதுகாப்பு குழு நிறுத்தியுள்ளது.

இதனிடையே காணாமல்போன அந்த கப்பலில் இருந்த ஊழியர்கள் குறித்து அவர்களது குடும்ப உறுப்பினர்களிடம் இன்றுவரை சம்பந்தப்பட்ட கப்பல் நிறுவனத்தின் அதிகாரிகள் எவரும் தொடர்புகொள்ளாமல் இருப்பது குறித்தும் Sandra Littor தமது கவலையையும் அதிருப்தியையும் தெரிவித்துள்ளார்.

 Tags
appeals not to stop

Cargo ship

crew of the missing

SAR

the family


ரி.ம  64.77 மில்லியன்  கடத்தல் பொருட்கள் பறிமுதல்

கோலாலம்பூர். ஜன 24 – இம்மாதம் 1ஆம் தேதி முதல் 20 ஆம் தேதிவரை மேற்கொண்ட அதிரடி நடவடிக்கையில் 64 .77 மில்லியன் ரிங்கிட் மதிப்புள்ள கடத்தல் பொருட்களை போலீசார் பறிமுதல் செய்தனர்.

வனவிலங்கு குற்ற விசாரணைப் பிரிவு, புக்கிட் அமான் உள்நாட்டு பாதுகாப்பு மற்றும் பொது ஒழுங்குத்துறையின் சிறப்பு, வேவு விசாரணைப் பிரிவு மேற்கொண்ட நடவடிக்கையை தொடர்ந்து வெளிநாடுகளைச் சேர்ந்த 15 நபர்கள் உட்பட 88 பேர் கைது செய்யப்பட்டனர் என புக்கிட் அமான் போலீஸ் செயலாளர் Noorsiah Saudin தெரிவித்தார்.

 Tags
orp seize contraband

worth Rm 64.77 million


புதிய கலப்பின ஆர்கிட் மலருக்கு பிரதமர் அன்வாரின் பெயர் சூட்டப்பட்டது

ஈப்போ, மார்ச் 11 – புதிய கலப்பின ஆர்கிட் மலருக்கு , Aranda PMX -Anwar என நாட்டு பிரதமரின் பெயர் சூட்டப்பட்டிருக்கிறது.

ஈப்போ, தாமான் டாக்டர் ஶ்ரீநிவாசகம் பகுதியில் தேசிய நில வடிமைப்பு தின நிகழ்ச்சியின் தொடக்க விழாவில் இந்த அறிவிப்பு செய்யப்பட்டது.

இந்த புதிய கலப்பின ஆர்கிட் மலர் மகிழ்ச்சி, நம்பிக்கை, உற்சாகம் ஆகிய பண்புகளைப் பிரதிபலிக்கும் மஞ்சள் – ஆரஞ்சு நிறங்களைக் கொண்டிருக்கிறது.

இந்த ஆர்கிட் மலரின் தன்மை பிரதமரின் குணநலன்களை ஒத்திருப்பதால் , அந்த மலருக்கு அன்வாரின் பெயர் சூட்டப்பட்டது.

 Tags
Aranda PMX-Anwar

hybrid orchid

is named

The new